Liekehtivää: tammikuuta 2014\nOlen kehunut viime aikoina paljon miten hyvin Hilla toimii agilityssä. Mutta en ole muistanut mainostaa kuinka hyvin meillä menee myös tokon puolella.\nKuin huomaamatta asiat ovat lähteneet rullaamaan ja muutosta on itse asiassa tapahtunut jo syksystä lähtien. Siitä huolimatta, että olen valittanut paljonkin, että asiat eivät toimi. Mutta näiden kuukausien aikana Hillan ja minun välille on kehittynyt toimiva yhteistyö ja hyvä suhde. Työskentely alkaa näyttää siltä kuuluukin ja treeneihin on aina kiva mennä, kun kaikki tuntuu niin vaivattomalta. On se kiva tunne, että voin lähteä vaikka siltä seisomalta tekemään jotain tokojuttuja ilman minkäänlaisia varusteita tai tietoa edes palkasta ja tietää silti, että koira toimii loistavasti.\nMutta tämä onkin kotona. Miten sama siirtää myös kisakentille? Minun päälläni heiluu iso varjo nimeltään tulosmörkö. Molemmat koirat toimivat loistavasti, mutta minä en, ja tiedän että menestys on enää siitä kiinni saanko pidettyä oman pääni kasassa. Törmäsin sattumalta erään tokon maajoukkueessa olevan blogiin, jonka ajatukset tiivistivät täydellisesti omat tunteeni tällä hetkellä: töitä on tehty paljon ja tiedän, että Hilla on mitä loistavin ja osaa hirmuisesti. Ja silti en vaan sitä toimimaan niin kuin tahtoisin.\nJos en osaa mitään muuta, niin sentään koiria osaan motivoida. On se helppoa lähteä treenaamaan, kun ei tarvitse miettiä, että mahtaakohan koiria kiinnostaa, pysyykö vire yllä. Molemmat vaan painavat menemään silmät loistaen. :))) Ehkä vähän töitäkin ollaan jouduttu tämän eteen tekemään, mutta tärkein palikka pohjakivistä kuitenkin löytyy.\nTinjan osalta tavoitteet tuleviin tokokisoihin on jo selvät: meidän ainoa tavoite on, että Tinjalla on ihan hirmuisen kivaa. Eli minun puolestani se saa nollata kaikki liikkeet ja juosta vain rinkiä kehässä, kunhan se vain pysyy hulluna iloisena omana itsenään. Tiedän, että Tinjalle avosta tuloksen saaminen lähes täysin pistein ei ole temppu eikä mikään, mutta ensin on saatava pääkoppa kuntoon. Hillan kokeesta vielä pitää tehdä tiukka keskustelu peilin äärellä, jotta ei mennä väärässä mielentilassa ja tulosmörkö selän takana…\nKeskiviikkona pääsivät molemmat koirat treenaamaan. Saatiin lupa, että Hillakin saa tulla juoksupöksyt jalassa. :) Tinja taisi toisin treenailla himpun enemmän kuin Hilla.\nTämän päivän rata oli erittäin opettavainen:\nVain Hilla teki rataa. Ensimmäinen ajatus lähdössä, että Hilla tulee sitten kovaa, että pitää muistaa liikkua. Siinä vaiheessa kun Hilla oikeasti lähti liikkeelle, niin ajatus ”Piru, se tulee oikeasti kovaa.” Ja iloisesti myöhässä. Rämmittiin kuitenkin loppuun saakka kaikki väärät putken päät läpi käyden. Olin varma, että Hilla käy huonosti okserilla, kun lähti hyppyyn liian kaukaa ja takajalat hipaisi takarimaa. Minä pysähdyn silmät kiinni, että nyt meni hullulta bortsulta niskat nurin, mutta rima ei edes tipahtanut. Hilla kyllä pysähtyi ihmettelemään mitä minä teen.\nLoppusuora kuitenkin toimi hyvin. Apupalkkaaja heitti lelupalkan viimeisen esteen taakse. Moitteita sain kuitenkin, että 3-5 kannattaisi ohjata esteiden oikealta puolelta eikä vasemmalta ja tällä tavalla heti 6. putken pää löytyi ilman saattelua. Seuraavaksi sain moitteita pakkovalssilla ohjaamisesta 3. esteelle ja se vaihdettiin valssiin ja vielä lisää moitteita oikeasta ajoituksesta, jotta saan Hillan kääntymään ajoissa. Kolmantena asiasta moitteita 7. putkella väärän putken pään peittämisestä vaikka pitäisi edetä putken pään toiselle puolelle. Hirveästi siis taas asiaa ohjausvalinnoista ja oikeasta rytmityksestä.\nHilla treenasi myös vähän keppikulmia. Paljon haki vääriin väleihin, koska olen aika huolimaton ohjaamaan. Ensi kerralla pitää tehdä tosi helppoja kulmia, jotta ohjaajalle tulee hyvä mieli. :D Hillalla oli hirmu hauskaa ja se yritti tappaa lelunsa raivoisasti ravistelemalla ja vei yhdessä vaiheessa patukkansa A:n yli. Bortsut eivät ole aina kovin vakavia tyyppejä!\nTinja treenaili keinua, jossa päästiin suorittamaan jo kokonaista keinua! Heti toisella treenikerralla. Luulin, että keinun opettaminen tulisi olemaan Tinjalle pitkä projekti, mutta kerrankin onnistuin palkkaamaan ja tsemppaamaan Tinjaa täysin oikein, niin päästiin todella vähällä vaivalla. Vielä kuitenkin ollaan kaukana kisavalmiista keinusta. Tinja sai myös vähän rallatella putkilla ja muilla kontaktiesteillä, jotta sille jäisi varmasti hyvä mieli treeneistä. Keppejäkin kokeiltiin 2x2 menetelmällä, mutta se päättyi siihen, että Tinja vaan huusi minulle täyttä kurkkua. Pitää ensi kerraksi miettiä tarkkaan miten lähden keppejä opettamaan.\nLauantaina oli taas viikkokatsauksen eli kisatreenien aika. Paikkana lähikenttä, joten hyppyjä ei otettu. Pakkastakin oli onneksi vähän. Vain muutaman sekunnin mittainen paikkamakuu, jotta Tinjalle ei tule liian kylmä ja samalla tarkastettiin, että Tinja ei hölmöile. Molemmat tekivät hyvät paikkamakuun.\nLiikkeet normaalijärjestyksessä. Hillan yksilöliikkeet kahdessa erässä.\nSeuraaminen: Ihan järkyttävää, nyt joku ufo on käynyt nappaamassa oikean Hillan ja vaihtanut sen tilalle jonkun parannellun kaksoisolennon. Sehän osasi seurata! Eikä ollut edes vino. Ihan järkyttävää. Juoksukäännökset eivät olleet kovin hyvät, kun pohja oli liian liukas. 9 muuten, mutta Hilla kyttäili liikaa tötsiä joten 8½.\nZeta: Järjestys m-s-i. Seuraaminen hyvää, kaikki asennot suoria! Seisoi taas istumisen, mutta tein päässä täyskäännöksen ja tein uudestaan liikkeestä istumisen, jolloin istui. 7½\nLuoksetulo: Erinomainen. Pysäytin maahanmenossa liian aikaisin, joten 9½\nRuutu: Merkki hyvä. Ei kuunnellut pysäytyskäskyä, joten taas takajaloilla takanauhan yli… Seuraamiseen tulo hyvä. Tein vielä vähän ruututreeniä kisatreenien päälle ja selvisihän se miksi pysäytyskäskyjä ei kuunnella; koitin saamaan Hillan pysähtymään ennen ruutua ja pysäytyskäsky aiheutti vaan, että Hilla tiputti hetkeksi raville ja luimisti korviaan. Mokoma! 7½\nOhjattu: Vasen. Merkki hyvä. Lähti keskikapulalle, mutta korjasi lisäkäskyllä. Palautus hyvä, mutta Hilla yritti Tinjan ninjatemppua perusasentoon siirtymisessä eikä raukka ollut ihan niin hyvä. Vähän joutui siis perusasentoa korjaamaan. 6½\nTasamaanouto puukapulalla: Erinomainen. 10\nTunnari: Etsi nopeasti ja nätti palautus. Lievää aivan pientä pureskelua kun pyörähti perusasentoon. 9½\nKaukot: Järjestys i-s-i-m-i-m. Seisomisessa niin törkeän vajaa asento, että oli pakko antaa tuplakäsky. Otti tästä vähän nokkiinsa ja liikkui pari senttiä eteen seuraavassa vaihdossa. Muuten hyvät vaihdot. 7½\nYleisvaikutelma: Hilla jaksoi työskennellä hyvin loppuun saakka hyvällä vireellä. Liikkeiden välit sujuvat, mutta vähän vaikutti ahdistuneelta, kun ei saanut vain ryntäillä paikasta toiseen. Pitää kokeilla ensi kerralla seuruuttaa se taas kunnolla liikkeiden väleissä.\nSeuraaminen: Hienoa perus-Tinja seuraamista. Teki hienolla vireellä. 9½\nLiikkeestä maahan: Erittäin vino maahanmeno ja pieni haukahdus: katseli häiriötä. Muuten erinomainen. 8½\nLuoksetulo: Kovaa! Tinja vähän huijasi ja tulkitsi, että tötsän kohdalle pitää oikeasti pysähtyä eli ei valunut lähes lainkaan. 9\nLiikkeestä seisominen: Hieman vino seisominen. Muuten erinomainen. 9½\nNouto: Tinja oli sitä mieltä, että lumista kapulaa ei tule. Olin taas ilkeä ja vaadin, että kapula tuodaan. Toi lopulta. 0\nKaukot: Räksytystä ja punainen kortti tästä tuhmalle Tinjalle. Teki silti todella hyvät vaihdot. :D Tehtiin vielä kisatreenien jälkeen erikseen kaukot ja nyt olivat täydelliset. Haukkumisen takia 0\nYleisvaikutelma: Tinja oli taas ihan liekeissä ja teki koko suorituksen ajan hyvässä vireessä töitä. Palkaantui tuttuun tapaan todella hyvin kehuista. 10\nSunnuntaina ja maanantaina uskallettiin jälleen treenata ulkona. Toisin maanantaina tuuli sen mukaan kuin etelänavalla olisi ollut. Varsinkin jos on ensin kouluttanut tunnin ajan tokoa muille.\nTinja teki maanantaina aivan upean VOI- ja EVL-ruudun. Niille olisi MM-koirakotkin olleet kateellisia. Tinja on aikamoinen ninjakoira parhaimmillaan. Eipä taida Suomenmaaltakaan löytyä montakaan koiraa, jotka ovat yhtä hyviä takapään käytössään ja pystyvät samanlaisiin ninjatemppuihin kuin Tinja. Minä en tästä toisin saa lainkaan kiitosta, kun Tinja on vaan syntyjään loistava. Harmi vaan kun Tinja on ihan pösilö. Muuten se olisi kisoissa aikamoinen peto.\nTinja kuitenkin päätti tasapainottaa hienoja ruutujaan kaahottamalla luoksetulot läpi älytöntä vauhtia eli stopit vaaaaaaaaaaaaaaluvat. Vähän on taas pikku-sheltti turhan innoissaan. Kaipa pitää kokeilla korjata tekemällä huomattavasti lyhyemmältä matkalta. Yllättihän Tinja kisatreeneissäkin pysähtymällä lähes paikalleen. Kaukot ja jäävät hipovat jälleen täydellisyyttä.\nHillan viikon teema on ruutu, ohjattu ja zeta. Myös tunnaritreenejä jatketaan, mutta siitä enemmän tunnaripäiväkirjassa. Ruudussa yritetään saada Hilla pysähtymään ennen takanauhaa. Höynäytin sunnuntaina Hillaa pysäyttämällä taas ennen ruutua ja sen jälkeen on taas pysäytyskäskyn kuuntelu maistunut. Mutta lopullinen tulos nähdään vasta kun tehdään viikon kisatreenit. Ohjatussa puolestaan vasen puoli näyttäisi olevan rikki. Sunnuntaina haki hienosti ylipitkältä matkalta ja vasemman ollessa lähes kiinni keskikapulassa. Maanantaina taas kääntyi keskikapulalle kesken matkan…\nZetassa ollaan vahvistettu istumisia niin onnistuneesti, että maanantaina ei olisi seisominen maistunut enää ollenkaan. En pidä oikein Hillan ilmeestä zetassa, joten se vähän kaipaa itsetunnon kohotusta. Huono ilme selvästi aiheuttaa muuten hyvältä vaikuttavaan seuraamiseen levottomuuteen. Muutenkin pitää panostaa vihdoinkin entistä enemmän zetan muihin osa-alueisiin. Kaukojakin ollaan keritty jumppailla, mutta niissä ei ole oikeastaan mitään ihmeellistä. Teknisesti Hilla alkaa suorittaa oikein, mutta vähän töitä kaivataan, jotta päästään eroon kaikista vajaista asennoista.\nTiistaina vieläkin kylmempi tuuli kuin edellispäivänä, mutta uskallettiin silti mennä ulos vetämään hieman lyhyemmän kaavan treenit. Tinja totesi, että ei se viitsi pienten koirien liikkeitä harjoitella joten se harjoittelee isojen koirien liikkeitä. Vaikka kisatkin tulossa! Tehtiin me sentään luoksetulon stoppeja lyhyeltä matkalta, jotta Tinja ei pääse kaahailemaan. Kukaan ei tätä usko, mutta olen jo kahtena päivänä onnistunut pysäyttämään Tinjan täysin paikalleen sen hilluessa lähes vapaana. :D\nHillalle tehtiin kuuntelu/häiriötreeni yhdistelemällä ruutu ja ohjattu niin, että laitoin kapulat yhdelle ruudun sivulle. Ja vielä treenikassin ruutuun juoksulinjalle. Kuuntelussa ei mitään ongelmaa: osasi hakea kapulat myös ruudun läpi juosten. Hillan logiikan mukaan toisin kaikki sellainen mihin ei saa koskea (eli treenikassi), pitää varmuuden vuoksi kiertää kaukaa. Tinjakin teki saman harjoituksen ja sen mielestä sama treenikassi kuului mennä kylki hipoen huomaamatta mokomaa häiriötä. Zetassa ei vieläkään maistunut seisominen, joten sitäkin jouduttiin hinkuttamaan. Ilme kuitenkin oli todella hyvä.\nTorstaina vapari. Omistaja oli ihan kuollut eikä pystynyt edes nukkumaan kunnon päikkäreitä.\nSu: 2x. Eka tyhjä: erinomainen! Toinen kasa vääriä ja yksi oikea: erinomainen jälleen.\nMa: Ympyrä. Löysi oikean, mutta lähti etsimään uudelleen. Palautus hidas ja korjasi reilusti otetta, kun kääntyi perusasentoon.\nTi: Ympyrä. Erinomainen. Nostaessa hieman korjasi otetta.\nNyt pidetään noin viikko taukoa, jolloin Hilla toivottavasti sisäistää oppimaansa ja sitten taas viikon tehokuuri.\nLähettänyt Eva H klo 0.31 Ei kommentteja:\nTunnisteet: 2x2 pujotteluprojekti, agility, Hilla, kisatreenit, ohjattu nouto, ruutu, Tinja, toko, tunnari\nMe liityttiin ihka oikeaan koiraharrastusseuraan! Tämä tarkoittaa sitä, että nyt on hankittu agilityn A-lisenssi. Ja tämähän tarkoittaa sitä, että Hilla osallistuu heti seuraavaan sopivaan agilitykisaan. :))))))) Olisinko siis niin hullu, että lähtisin ajelemaan Kuopioon saakka kolmen mahdollisen hylly-radan takia? Mutta hyvällä fiiliksellä aloitetaan kisaura. Hilla on vaan ollut syksystä lähtien niin mahtava.\nSeuraan liittyminen tarkoittaa myös, että meillä on loppukeväästä ja alkusyksystä treenipaikka ja silloin pyritään käymään pari kertaa viikossa treenaamassa agilityä (ja tokoa). Tinjakin siis pääsee taas ahkerammin treeneihin mukaan. Kesääkin pitäisi suunnitella, sillä agilityn osalta kesäksi ei ole treenipaikkaa vielä tiedossa, kun työt vievät kauas itään.\nTällä viikolla ollaan laiskoteltu ja paljon. Hillalla on edelleen juoksut, joten se ei päässyt agilitytreeneihin ja Tinja toimi sen sijaisena. Hilla masentui kahdesta peräkkäisestä vapaapäivästään niin paljon, että ei viitsinyt edes repiä postia. Kylmääkin on ollut, joten ei olla oikein uloskaan päästy, kun en ole erikseen jaksanut käyttää koiria kouluttamassa. Tinja kun ei oikein sopeutunut näin äkillisesti alkaneeseen talveen. Lisäksi en ole taas nukkunut koko viikkona juuri ollenkaan, joten olen ollut aika kuollut koko viikon. Lenkeilläkään ei oikeastaan olla käyty. Hillan koko viikon kohokohta oli, kun se sai maanantain päivystyksen jälkeen juosta vapaana lähes 4 km:n matkan kotiin (ja jahdata taas vaihteeksi citykania) ja keskiviikkona se sai mennä iltalenkin vapaana. Sisällä kuitenkin ollaan tehty pientä ja vähän isompaakin. Torstaina tehtiin tunnin mittainen treeni koirien kanssa S I S Ä L L Ä, hui.\nMulla on ollut joulun jälkeen projektina Tinjan laihdutus- ja Hillan lihotuskuuri. Hilla oli päässyt taas laihtumaan luurangoksi joulun aikana. Nyt ollaan onnistuttu pitämään ruokamäärä rajallisena Tinjalle, kun olen saanut Hillan syömään oman ruoka-annoksensa itse eikä Tinja ole päässyt varastamaan siitä. Joka aamu toisin tappelemme Hillan kanssa joutuuko aamuruuan syömään. Tinjalta alkaa taas pikkuhiljaa kylkiluut tuntumaan.\nTreenit olivat oikeasti peruttu pakkasen takia, mutta suurin osa treeniryhmästä uskalsi kuitenkin uhmata pakkasia ja tulla hallille treenaamaan. Tinja teki ensimmäistä kertaa elämässään keinua. Aloitettiin pamautusleikistä ja edettiin nopeasti siihen, että nostin Tinjan siivekkeen tai maksipöydän päälle asetellulle keinulle ja se sai itse käydä hakemassa namin keinun päästä. Tässä näki minkälainen nakkimotivaatio (:D) Tinjalla on: keinu selvästi pelotti, mutta nakit oli vaan saatava hinnalla millä hyvänsä.\nToisena asiana yritin muistuttaa Tinjalle pujottelua. Jonkinlainen kaukainen muistikuva Tinjalla selvästi oli kesän treeneistä, kun se saattoi jopa pari väliä pujotella itsenäisesti, mutta muuten ei pujottelun suorittamisesta ollut hajuakaan. Onneksi huomasin, että hallissa onkin 2x2 kepit, joten lähdetään uudestaan kouluttamaan Tinjaa niillä. Laittelen ne sitten Hillan treeneissä jonnekin häpeänurkkaukseen.\nTinjaa on kyllä on ihan erilainen ohjata kuin Hillaa. Tinja on paljon itsepäisempi, ei irtoa lainkaan mutta tulee esim. välistävetoihin todella kevyesti. Tässä olisi Hillalle petrattavaa, sillä se on vähän liikaa tottunut kauko-ohjaukseen. Tinja teki vähän irtoamisharjoituksia suoran putken ja yhden hyppyesteen avulla niin, että palkka vaan valmiiksi viimeisen esteen taakse. Meni muuten lujaa. Kokeiltiin myös putkea pimeästä kulmasta ja Tinja osasi loistavasti hakea putken pään.\nSunnuntai oli ainut päivä, jolloin käytiin koirat kouluttamassa ulkona, toisin molemmat erikseen.\nHilla teki liikkeestä istumista, kun on viime aikoina aika monesti seisonut tai mennyt maahan sen. No, nyt täydelliset istumiset heti ekalla yrittämällä. Ohjatussa pelkkiä suuntia niin, että kapulat rivissä ja merkit niiden molemmin puolin. Palkkasin pallolla aina kun Hilla pyörähti oikein päin; ei siis käynyt hakemassa kapulaa. Oppi todella nopeasti tämän. Loppuun kokonaisena ohjattuna noudettiin vasen oikein tyylikkäästi (kapulan saalistusta ei lasketa). Ruudussa yritin provosoida takanauhan yli juoksemista, mutta mokoma pysähtyi joka kerta oikeaan paikkaan. Kokeilin myös ruutua ilman, että pysäytän eli Hilla haki itse sijoittumiskohdan. Näissä Hilla menee todella takalaitaan, mutta on kuitenkin ruudun sisällä. Seuraamista palkkasin nameilla vasemmalle sivulle. Olin vihdoinkin saanut älynväläyksen siitä miksi Hilla on niin vino: koska taakse palkatessa se pyörähtää aina oikean kautta ympäri. Seuraaminen suoristui hetkessä, mutta vielä tarvitaan muutama tehostetreeni, jotta saadaan koira lopullisesti suoraksi. Samalla on hyvä keskittyä siihen paikan pysymiseen, jotta Hilla ei aina seilaisi niin paljon.\nTinja teki hieman lyhyemmät treenit pihassa. Kertailtiin tuttuun tapaan avoimen juttuja. Nyt pitääkin ahkerasti treenata, kun on Tinjallekin viralliset kisat tulossa. Paikkamakuutakin pitäisi päästä ottamaan, mutta kun on niin kylmä… Tinjalle muutama nouto, kertaalleen kaukot ja vähän katsottiin seuraamista ja palkattiin muutaman askeleen seuraamisesta. Tinjalla on kyllä aika kiva seuraaminen, kunhan se vaan malttaa keskittyä. Luoksetulon stoppeja taas tehtiin pari peruuttamalla.\nMuuten ollaankin treenailtu sisällä. Hillan kanssa tokon osalta on vahvistettu perusasentoa, jumppailtu kaukoja ja tehty liikkeestä istumista sekä tunnaria, josta alla enemmän. Tinja puolestaan on keskittynyt metskuun, perusasennon vahvistamiseen ja kaukojumppaa. Tinjan metsku alkaa näyttää jo todella hyvältä. Eilen ilme oli jo: ”Laita jo se kapula maahan äläkä hidastele, jotta pääsen hakemaan sen.” Vähän ollaan päästy myös painostamaan Tinjaa eikä silti tiputa metskua.\nHillalle on tavoitteena tehdä joka ilta yksi tunnari, koska siinä on viime aikoina esiintynyt epävarmuutta.\nSu: etsi nopeasti, mutta palautus hieman hidas ja epävarma.\nMa: ei löytänyt heti oikeaa, mutta palautus huomattavasti parempi kuin sunnuntaina. Luovutus löysä.\nTi: Unohtui tehdä, hups.\nKe: 3x. Seitsemän väärää kasassa aivan liki toisiaan. Ensimmäinen normaali (haku hieno, hieman hidas etsintä, palautus hieno mutta luovutus löysä), toinen tyhjä (nosti väärän; huomautus ja korjasi, mutta ei ihan uskonut, että oikeaa ei löydy), kolmannessa oikea kauempana vääristä (ei tajunnut heti oikean sijaintia, mutta ei koskenut vääriin, haku ja palautus hyvät).\nTo: 2x. Kapulat rivissä pöydän päällä. Haki nopeasti, mutta ei saanut kapuloista kunnon otetta ja pureskeli.\nPe: yhden kapulan piilotus. Etsi hienosti, mutta pureskeli voimakkaasti kapulaa. Pari noutohakua ja huomautus pureskelusta: korjasi.\nHillasta alkaa tulla jo aika pätevä sirkuskoira. Eihän se vielä ole lähellekään Tinjan tasoa, mutta se osaa jo vaikka mitä. Tällä viikolla ollaan koulutettu kyljellä makaamista enemmän ja Hilla osaa jo kieriä toiseen suuntaan. Kieriminen on Hillan mielestä niin kivaa, että se mieluummin kierisi kuin makaisi kyljellään. Ollaan jo aika hyvin vahvistettu myös samoja juttuja toiseen suuntaan ja käskysanoja iskostetaan edelleen Hillan mieleen.\nTinjan kanssa ollaan jatkettu kurre-tempun parissa. Opetin Tinjalle ”kosketuskepiksi” Hillan siililelun. Tällä ollaankin päästy edistymään, kun Tinja ei enää tuijota niin tiukasti kättä. Vielä ihan ei kuitenkaan Tinja ole ideaa tajunnut.\nLähettänyt Eva H klo 10.58 Ei kommentteja:\nTunnisteet: agility, Hilla, hupitemput, Tinja, toko\nHurjan mahtava agilitykoira\nHilla sitten päätti aloittaa juoksut tähän väliin, joten eipä sitten päästä ensi viikolla kokeeseen. Yritän kuitenkin ilmoittaa sen Varkauteen tokokokeeseen. Tinjakin ehkä pääsee pitkästä aikaa yrittämään viralliseen kokeeseen.\nTähän viikkoon on kuulunut kaksi agilitypäivää. Tiistaina käytiin Vuokkoset areenalla kisaamassa agilityepiksissä ja keskiviikkona agilitytreeneissä oli kisatreenit.\nHillan kanssa on aivan mahtava mennä agilityradalle. Siellä vain meidän yhteistyö on täysin saumatonta. Koko syksy ollaan tehty kerta toisensa jälkeen puhdasta rataa tai melkein puhdasta rataa. Hilla on vain hirmu lahjakas koira agilityssä. Vauhtikin on vain kasvanut entisestään. Syksyllä se teki jossain epiksissä 5,17 m/s etenemää ja nyt se menee vieläkin kovempaa. Ja se vaan on niin helposti ohjattavissa. Ei löydy edes sanoja kuvaamaan miten mahtavalta Hillan kanssa agility tuntuu. Se on vaan niin vaivatonta, helppoa ja tuntuu siltä, että ei ole olemassa sellaista rataa mistä emme selviäisi. Hillan taidot ovat tällä hetkellä sitä luokkaa, että se nousisi aivan varmasti hetkessä kolmosiin taitavan ohjaajan kanssa. Harmi vain, että tästä tiimistä puuttuu se taitava ohjaaja… On aika turhauttavaa pitää näin hyvää koiraa piilossa, mutta en saa vieläkään lisenssiä hommattua. Yritän vielä malttaa mieleni pari viikkoa ennen kuin rupean hiillostamaan seuraa.\nTiistain epiksissä mentiin putkiluokka ja kaksi kertaa kisaavien rata. Putkiluokasta on jopa olemassa video, mutta oma kamerani oli taas hyytynyt täysin, joten ei taaskaan saada nauttia Hillan menosta videolta.\nPutkiradalle mentiin vain yhtä tarkoitusta varten eli etsimään vain vauhtia. Tarkoitus oli siis antaa Hillan vaan rallatella radan läpi välittämättä siitä meneekö se putkia oikeassa järjestyksessä.\nTavoite saavutettiin onnistuneesti ja Hilla kiisi radalla niin kovaa, että pari kertaa lensi nurinkin… Toinen nurin lento tapahtui 3. putken suulla, jossa tein onnistuneen(?) putkijarru ja valssiyhdistelmän ja Hilla yritti tehdä fyysisesti mahdotonta tiukkaa kurvia. 6. putkelta Hilla sujahti väärään putkeen; etenin itse liian pitkälle eikä Hilla nähnyt minua. Olisi ehkä kannattanut edes antaa äänimerkki. Tältä HYL\nTykkäsin itse kovasti radasta ja mentiin kumpaankin starttiin luottavaisin mielin. Ainoat tavoitteet olivat, että jos saataisiin kepit kerralla oikein ja jos Hilla malttaisi keinulla pysähtyä. Keinu sujuikin molemmilla radoilla erinomaisesti, mutta kepit sössin itse molemmilla radoilla. Jotenkin kepit olivat kuitenkin koirille vaikeat, kun medi ja maksikisaavista vain todella vähän koiria pääsivät kepit kerralla puhtaasti läpi. Mukana oli kuitenkin kolmosissakin kisaavia koiria.\nTakaakierto hienosti twistillä. On vähän hidas ohjaus, mutta en luottanut siihen, että Hilla tulkitsisi mun tekemänä pakkovalssia oikein. Kontaktit todella hyvät. Hilla ei todellakaan hidastele kontaktipinnoille vaan täysiä vaan päähän saakka ja sitten äkkijarrutus. 9. esteelle tullut valssi, jolla oli tarkoitus kääntää Hilla keinulle myöhästyi pahasti ja Hilla jatkoi vaan suoraan ja kävi yksin suorittamassa 4-5 estettä minun seisoessa vaan naurua pidätellen keskellä kenttää. On se kumma kun koira ei käänny, kun valssin ajoittaa siihen, kun koira on jo hyppäämässä väärää estettä. :D Loppurata puhtaasti läpi. Tälläkin radalla Hilla lensi kerran nurin ja tiputti yhden puomin, mutta seisoin taas vaihtelun vuoksi Hillan edessä. HYL tästäkin.\nTässä puhtaasti kepeille saakka, jossa aloitti puhtaasti, mutta sotki rytmin keskellä ja jätti yhden välin pujottelematta. Toisella yrityksellä aloitti 2. välistä. Vasta kolmannella kerralla sain Hillan menemään puhtaasti, kun jäin vaan itse seisomaan putken toiseen päähän ja lähetin Hillan yksin suorittamaan keppejä. Heti meni oikein! Loppurata tyylillä puhtaasti läpi vaikka taas meinasi 9. esteellä myöhästyä valssissa. Kyllä suututti radan jälkeen, sillä tämä oli todella lähellä olla nolla-rata, jos vain olisin luottanut koiraan enkä olisi taas mennyt pujotteluun sörkkimään itse vaan olisin antanut Hillan ihan itse rauhassa suorittaa kepit. Treeneissäkin Hilla hakee täysin itsenäisesti kepit, niin miksi minun pitää kisoissa mennä väliin sörkkimään?! Aikakin olisi ollut varmasti helkutin kova puhtaalla radalla. HYL tältäkin koska, Hilla pujotteli keppejä väärään suuntaan, kun korjasin pujottelua.\nRatana oli Anne Saviojan suunnittelema ykkösten rata viime keväältä. Yksi este kuitenkin jätettiin pois tilan puutteen vuoksi. Ratapiirros:\nHilla kerkisi käydä suorittamassa radan kolme kertaa. Jokaisella kerralla esteet suoritettiin oikeassa järjestyksessä ja oikeasta suunnasta! Yhdelläkään radalla ei tullut pujotteluvirhettä, hienoa! Hillan vauhti oli ihan älytön, kovempi kuin eilisissä kisoissa, mutta tilaakin oli enemmän juosta. Puomilla se jätti mut pari kertaa taakseen, joten saa olla tyytyväinen, että opetin Hillalle 2on 2 off:t.\nTreeneissä kuitenkin nousi esiin mielenkiintoinen ongelma, sillä Hilla meni ali keppejä ja puomia edeltäneistä esteistä. Kaikki muut esteet hyppäsi, mutta nämä mentiin näppärästi riman alitse. (En kylläkään päästänyt Hillaa etenemään radalla ennen kuin se hyppäsi myös alitetut esteet.) Kouluttajan kanssa päädyttiin siihen johtopäätökseen, että Hilla saattaa olla hahmottamisvaikeuksia ja se hakee vain siivekkeitä mutta ei rimoja. Hilla on tehnyt tällaista aikaisemminkin, mutta lähinnä takaakierroissa. Tiistain kisoissa se ei tätä ongelmaa ollut. Ensi kerralla pitää puuttua paremmin tähän ongelmaan ja selvittää mistä on oikein kyse.\nHilla oli myös erittäin tuhma ja ensimmäistä kertaa karkasi lähdössä radalle! Vielä tiistaina kerkisin olla niin tyytyväinen miten hyvin Hilla pysyy lähdöissä ja heti seuraavana päivänä se ensimmäistä kertaa elämässään tuhmailee. Teki näin vielä kahdesti! Malttoi kyllä odotella siihen asti, että pääsin itse sijoittumaan oikealle paikalle, mutta lähtölupaa ei odotettu. Sai kyllä heti palautetta tällaisesta tuhmailusta.\nTinjakin kävi kerran suorittamassa radan läpi. Tinjakin meni todella hyvin ja vauhdikkaasti. Keppejä se ei osannut hakea lainkaan, vaikka niissä oli verkot joka välissä ja jostain syystä Tinja tuli A:n ohi. Tinjalla oli kuitenkin todella hauskaa ja välillä piti äristä mulle, kun en muka liikkunut tarpeeksi kovaa. :D\nEnsi viikon tokokokeen peruuttaminen harmittaa, vaikka rehellisesti sanottuna viime päivinä on välillä toivonut, että jospa Hillalle alkaisi ne juoksut vihdoinkin. Hilla työskentelee kotona niin erinomaisesti ja meillä alkaa olla yhteistyö kohdillaan. Kokeissa huolestuttaa se, että mitä sitten jos Hilla ei taaskaan toimi koetilanteessa. Se tuntuu vain niin kovalta iskulta, kun kotona treenatessa se on vain niin mahtava. En tiedä miten käsittelen enää tämän asian, jos en saa kokeissa irti koirasta sitä mitä se aina esittää kotona. Mutta eipä tähän taida olla muuta oikeaa ratkaisua kuin kisata, kisata ja kisata, ja kohdata ne pelot ja ottaa tilanne taas hallintaan. Ongelma kun ei ole enää koirassa vaan minussa.\nNämä tunteet ovat aiheuttaneet sen, että emme ole juurikaan pystyneet treenaamaan normaalimääriä ja viikko on ollut aika löysä tokon osalta. En vain uskalla.\nHilla teki tiistaina epiksissäkin vähän töitä tokon saralla, sillä harjoiteltiin seuraamista ja vähän kaukoja kisavilinässä. Keskiviikkona palauteltiin puolestaan agitreeneissä vähän mieleen mitä se paikkamakuu taas\ntarkoittikaan. Piilo oli Hillan takana eri huoneessa. Pari kertaa piti käydä huomauttamassa ennen kuin Hilla tajusi, että oikeasti pitää pysyä paikallaan vaikka ympärillä kuinka räyhättäisiin ja hypittäisiin esteitä.\nTorstaina käytiin ulkona vetäisemässä minun mittapuulla lyhyet treenit. Pakkasta oli mukavat noin kymmenen astetta pakkasta, joten hirveästi en viitsinyt koiria kiusata, kun en ollut pukenut niitä millään tavalla. Hilla teki minipaikkamakuun ihan vain siksi, että tarkistin millä mielentilalla se tekee ja onko agility tehnyt tälle hallaa. Hyvin pysyi ja oli todella rauhallinen. Seuraamista otettiin pitempi pätkä lelupalkalla, sillä viime aikainen perusasentotreeni namipalkalla on saanut Hillan taas tehokkaasti tökkimään kuonollaan käteen. Yllättävän hyvää seuraamista. Ruutu ja ohjattu otettiin yhdessä kuuntelutreeninä lähettämällä Hillaa eri pisteisiin. Tinja ei tehnyt mitään erityistä. Seuraaminen oli oikein kivaa. Avo-kaukoissa ei mitään ongelmaa. Jumpattiin hieman kaukojen seisomista sekä lähetettiin pari kertaa ruutuun.\nPerjantaina oli tarkoitus tehdä kisatreenit uudessa porukassa, mutta nämä treenit peruuntuivat pakkasen takia. Koirat viettivät sitten vapaapäivää.\nTällaisessa varustuksesa tokoillaan.\nLauantaina lähdettiin urheasti tekemään kisatreeniä vaikka pakkasta oli melkein 15 astetta. Tästä opimme, että tokoa ei tehdä koirat puettuna. Kummallakin koiralla takki päällä ja tossut jalassa ja kumpikin oli sitä mieltä, että näissä ei voi liikkua. Tinja toisin tsemppasi, mutta Hilla teki hienon nollarivin. Että onnea vaan kisoihin...\nHillan EVL (normi järjestys ja liikkeet kahdessa osassa)\nSeuraaminen: Seuraaminen oli oli yllättävän hyvä siihen nähden, että Hillalla oli tossut jalassa. Olin varma, että se ei suostu ottamaan askeltakaan, mutta tekikin ihan ok seuraamista. Kulki toisin todella vinossa paikoitellen ja alussa kuului aika voimakasta vinkunaa. Seuraamispaikka hieman eli paikoitellen, mutta teki kuitenkin kaiken. 7\nZeta: Järjestys i-m-s. Seuraaminen erinomaista, mutta ihan viimeisessä pätkässä menetti hetkeksi keskittymisensä. Seisoi istumisen. Maahanmeno ja seisominen vinoja. 6½\nLuoksetulo: Hilla ei halunnut mennä lähdössä maahan kunnolla, joten tähän useampi käsky. Liikkui hitaammin kuin normaalisti (vaatetus!) Seisominen tosi hieno! Maahanmenossa seisoi, kun ei halunnut mennä maahan. Tuplakäskyllä maahan. Perusasentoon siirtyminen hyvä. 0\nRuutu: Merkki vajaa, joten käskin uudestaan merkille vaikka olisi ollut sen 2 metrin halkaisijan sisällä. Ruutuun hienosti, mutta taas pysähtyi takanauhan päälle ärsyttävästi niin, että vain takajalat menivät hieman yli ruudusta. Tuplakäsky ruutuun sijoittumiseen ja toinen maahanmenoon, kun ei halunnut mennä maahan. Seuraamiseen tulo hyvä, mutta ei ihan keskittynyt seuraamisessa ja lopun perusasento vino. 0\nOhjattu: Vasen. Merkki hyvä. Lähti oikealle kapulalle. Korjauksessa lähti uudestaan oikealle pois koko kapuloilta ja etsi kapulaa ihan muualta kuin missä ne olivat. Yritin uudestaan lähettää vasemmalle, mutta kääntyi vaan joka kerta oikealle. Tämä ei kyllä liittynyt mitenkään vaatetukseen, vaan sillä on vasen puoli täysin rikki. Ei saatu kapulaa lainkaan takaisin, kun Hilla otti komentamisesta nokkiinsa ja lopulta vei kapulan esteelle. 0\nTunnari: Teki todella hitaasti töitä ja kävi samoja kapuloita useampaan kertaan läpi mutta ei kuitenkaan koko riviä. Palautus epävarma: hieman hidasteli ja lievää pureskelua. 7\nKaukot: Järjestys i-s-m-i-s-m. Ei taaskaan halunnut mennä jätössä maahan ja jouduin käskemään useampaan kertaan. Vaihdot hitaat, mutta puhtaat. Vajaa viimeinen seisominen. 0\nYleisvaikutelma: Vaatteet hidastivat menoa, muuten teki ihan ihan hyvällä työinnolla. Ei suurempia tappeluita paitsi ohjatussa.\nSeuraaminen: Vaatetus selvästi haittasi liikkumista eikä Tinja pystynyt pitämään täydellisesti paikkaa. Sen sijaan kääntymiset olivat hyvällä tavalla normaalia rauhallisempia. Hyvin teki kuitenkin töitä. 8\nLuoksetulo: Lähti kovaa! Stopissa tuttuun tapaan valui reippaasti, mutta pysähtyi kuitenkin. Perusasentoon siirtyminen erinomainen. Käskytin liian voimakkaasti stopissa, joten siitäkin pistevähennyksiä. 7½\nLiikkeestä seisominen: Otti pari askelta seisomis-käskyn jälkeen. Muuten erinomainen. 9½\nNouto: Lähti hienosti hakemaan, mutta tiputti melkein heti kapulan nostettuaan sen. Nosti kuitenkin omatoimisesti uudestaan. Lumessa hakeminen on vaan Tinjalle vaikeaa. Perusasento vino ja pureskeli kapulaa luovutuksessa. 7\nKaukot: Nätit kaukot. Viimeiseen maahanmenoon tuplakäsky, kun ei mennyt kyynärpäillään maahan. 8\nHyppy: Vauhdikas! Pieni haukahdus hypyn jälkeen ja tuplakäskyllä istumaan. 7½\nYleisvaikutelma: Teki reippaasti jälleen töitä, vaikka vaatteissa olikin vaikea liikkua. Tsemppasi todella hyvin ja palkkaantui todella hyvin kehuista. 10\nPaikkamakuuta ei tehty, kun Tinjaa kylmi niin paljon, että se nousi vaan istumaan. Hilla makasi hienosti noin 10 sekunnin ajan.\nLähettänyt Eva H klo 14.26 Ei kommentteja:\nSitä sitten tuli talvi\nSunnuntaina tänne satoikin lunta. Yritin käydä kuvaamassa koiria lumisessa maisemissa, mutta kamera taas hyytyi ennen kuin kerkisin ottaa yhtään kuvaa. Kerkisin jo haaveilla lämpimästä ja lumettomasta talvesta. On ollut aika luksusta pystyä treenaamaan ihan missä vaan eikä tänä vuonna ole vielä kertaakaan tarvinnut -25 asteen pakkasissa. Viime vuonna Hilla treenaili näissä lukemissa ahkerasti avoimen-luokan kokeeseensa… Lumen tulo tarkoittaa myös sitä, että ei pysty juurikaan jälkeä tai esineruutuakaan treenaamaan.\nLauantaina oli taas vuorossa kisatreenit. Tällä kertaa pk-kentällä. Saatiin aika paljon häiriötä, kun samalla oli pk-ihmisiä ampumassa koirilleen ja toinen henkilö vingutti aika tavalla vinkulelua koiralleen. Hilla ei välittänyt laukauksista laisinkaan, välillä saattoi vaan kiinnostuneena vilkaista, että mitähän se oli. Tinjaa selvästi hieman hermostutti laukaukset, mutta säilytti hienosti kuitenkin toimintakykynsä. Tinja on kyllä henkisesti kehittynyt aivan valtavasti. :)\nLiikkeet muuten normaalijärjestyksessä. Paitsi molemmat koirat tekivät hypyt eka ja pakallaan olot yhdessä viimeisenä. Hilla teki EVL:n kahdessa osassa ruudun ollen viimeinen liike ensimmäisessä erässä.\nHyppynouto: Niin vauhdikas, että taas sai pelätä, että mahtaakohan törmätä esteeseen. Muuten erinomainen, mutta nosti kapulan todella epäsiististi. 9½\nSeuraaminen: Todella levoton. Tässä vaiheessa ei edes ollut paljoa häiriötä. Juoksuosuudet meni siistimmin kuin eilisissä treeneissä, mutta seilasi. Suoralla meni vielä hyvin, mutta poikittaa. Teki kaikki perusasennot. Peruutukset hyvät, sivuaskeleet levottomat. Käännöksissä ei käyttänyt tarpeeksi takapäätään. Hitaassa kävelyssä ei keskittynyt, tiputteli katsekontaktia ja seilasi. Pientä ääntelyä paikoitellen. 7\nZeta: Järjestys i-s-m. Istuminen todella vino. Seisominen suora, mutta ei pysähtynyt terävästi. Seisoi maahanmenon, mutta tässä minulta hieman huono käsky. Silti Hillan olisi pitänyt tästä selviytyä. Seuraaminen ok. Käännökset rumia. 6\nLuoksetulo: Hyvällä vauhdilla. Pysähdykset saisivat olla ihan pikkasen terävemmät, mutta ei olleet nytkään lainkaan huonot. Pientä hidastelua perusasentoon siirtymisessä vaikka tuli reippaasti laukalla loppuun saakka. 9\nRuutu: Hyvin merkille. Hieman ennakoi ruutuun lähetystä. Pysähtyi keskelle ruutua, hienoa! Seuraamiseen tulo ja seuraaminen erinomaista. 9½\nOhjattu: Vasen. Merkki hyvä. Ei nähnyt kapuloita, joten kaarsi keskikapulalle. Ei kuunnellut ohjeistusta, vaan lähti oikealle kapulalle. Tästä kuitenkin juoksi keskikapulan yli vasemmalle kapulalle. Kapulan tuonti vähän liian railakkaa, mutta muuten hyvä. Liikaa lisäkäskyjä joten 0.\nTunnari: Lähti hyvin hakemaan. Hienosti lähti etsimään kapulaa ja löysi omansa nopeasti. Sitten tapahtuikin jotain kummallista ja juuri kun Hilla aikoi nostaa omansa, niin se päättikin käydä kapulat uudestaan läpi ja vasta sitten toi oikean. Ei näyttänyt epävarmalta vaan ennemminkin siltä, että sillä ei ihan ajatukset pysyneet koossa. Palautus kuitenkin erinomainen. Kerran pyöräytti kapulaa suussaan, kun siirtyi perusasenoon. 8\nKaukot: Järjestys i-s-m-s-i-m. Maahan perusasennosta täpäkästi. Eka seisominen todella vajaa. s-i vaihdon teki väärällä tekniikalla ja tässä liikkui hieman eteen. Muuten ihan nätit vaihdot. Tuplakäsky perusasentoon nousuun, koska kiinnitti huomiota häiriöihin. 7\nYleisvaikutelma: Hilla oli todella rasittava liikkeiden väleissä eikä meinannut oikein pysyä käsissä. Yritti sinkoilla vaan ympäriinsä eikä kuunnellut oikein komentamista. Aika rauhaton koko treenien ajan, mutta vire pysyi koko ajan hyvänä (varsinkin kun vieressä vingutetaan lelua ;) ). Hilla reagoi todella voimakkaasti häiriöön, joten paljon häiriötreeniä on tiedossa.\nSeuraaminen: Aika vaisu, mutta teki kuitenkin kaiken. Hieman jätätti. 8½\nLiikkeestä maahan: Seuraaminen hieman tahmeaa, mutta maahanmeno hyvä. Korjasi asentoa, kun tulin viereen. 9½\nLuoksetulo: Ei halunnut pysähtyä, kun toisen kentän tapahtumat ahdistivat. Pysähtyi tuplakäskyllä muutaman metrin päähän minusta. Muuten hyvä luoksetulo. 7\nLiikkeestä seisominen: Aika samanlainen kuin liikkeestä maahan. Vaisua seuraamista. Avossa kuitenkin olisi vielä todennäköisesti 10\nNouto: Haki hyvin, mutta tiputti raville palautuksessa. 9\nKaukot: Kolmoiskäsky toiseen vaihtoon; katsoi taakse toisen kentän tapahtumia eikä kuullut käskyä. Muuten olisi ollut todella nätit vaihdot. 0\nYleisvaikutelma: Vaisu, koska hieman pelkäsi laukauksia. Teki kuitenkin todella urheasti töitä koko ajan ja säilytti toimintakykynsä. Hienoa! :) Vuosi sitten se olisi lamaantunut täysin. Palkkaantui hyvin liikkeiden väleissä kehuilla. 9\nPaikallaan istuminen: Hilla oli hienosti (10), mutta Tinja haukkui ohi ajaneelle pyöräilijälle (8½). On se kumma kun sille pyöräilijälle piti haukkua, mutta muuten ollaan ihan hiljaa vaikka ympärillä treenaa iso joukko täysin vieraita koiria.\nPaikkamakuu: Tässä tapahtui jotain täysin käsittämätöntä ja Tinja nousi seisomaan ja Hilla istumaan. Siis Hilla! Joku ihme aivosulku sillekin tullut. Ottiko se jonain komentona sen, kun käskin Tinjan olla hiljaa? Tinjan perseilyt nyt ei ole mitään uutta. Kävin käskemässä molemmat maahan ja sitten reilun minuutin paikkamakuu ja tämän sentään molemmat malttoivat olla nätisti. Molemmille 0.\nHilla harjoitteli vielä lopussa pk-esteitä. Yksi ylitys pikku-A:lla kapulan kanssa ja sitten iso-A:lla. Ei epäröinyt lainkaan ylittää estettä. Otettiin kolme toistoa, jossa kerran tuli kapulan kanssa ohi, mutta taisi häiriintyä tässä vieressä ruutua tehneestä koirasta. Pystyestettä tehtiin noin 80cm:n korkuisena ilman kapulaa ja kapulan kanssa 60cm:n korkuisena. Ei uskalla Hillaa päästää vielä kapulan kanssa kovin korkeita hyppäämään, kun se hölmö saattaa oikeasti unohtaa hypätä kapulaa hakiessaan.\nSunnuntaina ja maanantaina treenattiin pitkästä aikaa sisällä tokoa. Hillalle naksuteltiin perusasentoa, sillä ne ovat olleet seuraamisissa viime aikoina hitaat. Korjailtiin myös kaukoja, sillä Hilla liikuttaa taas helposti vasenta tassuaan s-i-vaihdoissa. s-m-vaihdot puolestaan ovat erinomaiset. Tunnaria tehtiin myös muutama kappale ja siinä Hilla teki ensimmäisellä toistolla saman kuin kisatreeneissä eli lähti etsimään uudestaan kapulaa löydettyään oikean. Seuraavilla toistoilla kuitenkin nopeutti työskentelyään. Hilla oppi alle viidessä minuutissa uuden tempun, jossa kiepsahdetaan kyljelleen makaamaan. Tähän vielä pitää liittää käskysana, ja tätä temppua vielä jatketaan kierimiseksi asti.\nTinjalle naksuteltiin taas metskua. Olen näköjään unohtanut kirjata ylös, mutta Tinja teki loppuviikosta metskun kertaalleen kokonaisena liikkeenä onnistuneesti. Jatketaan kuitenkin vielä metskun naksuttelua. Tinjakin sai tehdä kerran tunnarin, mutta käsitteli kapulaa todella rumasti palautuksessa. Tinjan päätehtävä oli näillä kerroilla opetella uusi kurre-temppu.\nTunnisteet: Hilla, hupitemput, kisatreenit, Tinja, toko\nKeskiviikkona käytiin yli kuukauden tauon jälkeen agilitytreeneissä. :) Hilla oli oikein mainio kuten aina. Treenasin kuitenkin taas liian pitkään, kun Hilla oli treenien päätteeksi ihan rättiväsynyt. Treenikerran pääteemana oli tänään putki pimeästä kulmasta. Tämä oli jo tuttu asia kesän treeneistä ja kisoista, joten Hillalla ei ollut tässä mitään ongelmaa. Meille tehtävää vaikeutettiin niin, että yhteen välikköön laitettiin siiveke, jotta joutuisin lähettämään Hillaa kaukaa useammalle esteelle. Johan alkoi vaikeutta löytyä, kun Hilla kääntyi katsomaan juuri ennen viimeistä hyppyä. Kyseessä kuitenkin oli ennemminkin rytmitysongelma, sillä ensimmäisten esteiden yli kaahottaminen ja sitten äkillinen pysähdys sai Hillan totta kai kääntymään takaisin päin.\nMuina asioina Hilla harjoitteli keppikulmia. Vielä ei voi kovin kaukaa Hillaa lähetellä, sillä Hillalle avokulma on edelleen vahvempi kuin umpikulma ja Hilla saattaa aloittaa pujottelun ihan mistä välistä tahansa, jos lähettää jyrkästä kulmasta kepeille. Muuten pujottelu näyttää todella hyvältä.\nKolmantena asiana tehtiin kontaktiesteitä lyhyellä radalla. Sain hyvin hetsattua tarkoituksella Hillaa kiitämään raivopäänä puomia pitkin. Hilla vaan rupesi vireen noustessa huolimattomaksi ja välillä sai tosissaan muistuttaa, että kontakteilla on pysähdyttävä. Oli myös mielenkiintoista yrittää kiitää koiran kanssa kilpaa suoran päähän tekemään takaakiertoa. Puomilla ongelmaksi nousi, että Hilla ei malttanut mennä päähän asti, jos lähdin puomilta poispäin. Tätä on harjoiteltava! Keinuun olen kuitenkin tyytyväinen, sillä Hilla teki sen heti ensi yrityksestä lähtien reippaasti ja malttoi pysähtyä päähän.\nKeskiviikkona harjoiteltiin myös seuraamista sekä agilityhallilla että Rautatientorilla. Hilla oli hallilla tosi vino, kun vire oli korkealla. Sen sijaan vilkkaassa liikenteessä seuratessa Hilla vilkaisi välillä alle sekunnin ajan läheltä ohikulkeneita ja sitten otti vielä tiukemman katsekontaktin. Hyvä!\nTorstaina käytiin treenaamassa tokoa täysin vieraassa porukassa. Hilla teki molemmat paikallaan olot ongelmitta. Lisäksi tehtiin seuraamista sekä yksin että liikkuroituna. Tyytyväinen voin olla, että Hilla jatkoi hienosti työskentelyä hetken hätkähdettyään sitä, että pallo lensi lähelle ja perässä koira. Liikkuroituna Hilla ei mennyt kovinkaan kehuttavasti. Keskittyi enemmän liikkuriin ja jätti perusasentoja tekemättä. Kuitenkin seuraaminen ei ollut täysi katastrofikaan, joten pitää olla tyytyväinen. Kyllä se tästä. Liikkuroituna seuraamista pitääkin harjoitella erittäin ahkerasti. Hilla kerkisi myös treenata ohjattua ja ruutua. Ohjatussa suunnat ovat todella varmat tällä hetkellä, mutta jouduin puuttumaan toden teolla ennakoimiseen. Ruudussa Hilla yritti taas oikeaan laitaan, mutta seuraavilla toistoilla korjasi.\nTinja puolestaan teki hieman avoimen juttua. Se oli ihan liekeissä ja teki todella hienosti töitä. Seuraamisessa saisi voimakkaammin puuttua käännöksiin ja siihen, että Tinja lähtee helposti kaartamaan tai ennakoimaan. Luoksetulossa taas pitäisi muistaa, että Tinja ei kestä paria toistoa enempää stoppeja tai se rupeaa huonontamaan.\nPerjantaina käytiin keskenämme treenaamassa. Hilla teki pitkän seuraamisen ja yritin ottaa sitä videolle, mutta kamera hyytyi taas. Hilla oli taas todella levoton, mutta vire oli hyvä. Juoksupätkät olivat aikamoista pomppimista. Ohjattua treenattiin laittamalla haettava kapula pystyyn. Ensimmäisellä lähetyksellä Hilla hämmentyi tästä ja lähti hakemaan kapulaa toisesta reunasta. Huomautuksen jälkeen lähti noutamaan hienosti myös pystyssä olleita kapuloita ja otti ne suuhunsa huomattavasti nätimmin kuin normaalisti. Suunnat ovat nyt todella varmat ja merkit menivät nyt ihan ok. Kaukot myös oikein nätit; tehtiin vain lyhyeltä matkalta ja palkattiin tiheästi. Zetassa Hilla ei oikein tahtonut istua. Jäävät ovat myös selvästi vinoja, koska Hilla poikittaa hirveästi seuraamisessa.\nTinja harjoitteli oikealla puolen perusasentoa. Tinja katsoo paikkaa liikaa kädestä ja ilmeisesti käskysanaa pitää vaihtaa, koska sotkee nykyistä käskyä vasemman puolen perusasentoon tai hyrrä-temppuun. Tinja teki myös oikein kivan seuraamispätkän ja siinä hassusti oikealle käännökset saatiin tiiviiksi, kun tuijotin koko käännöksen ajan Tinjaan päin. Tinja treenaili myös hieman zetaa ja kaukoissa keskityttiin edelleen seisomiseen. Ihan vielä ei malta seisomisessa yksikään tassu pysyä paikallaan, joten jumpattiin kaukoja ihan lähietäisyydeltä.\nTinja ultrattiin tyhjäksi, joten onneksi pentuja ei ole tulossa. :) Tinja siis saa kisailla ja treenailla täysin normaalisti. Kerkiämme sittenkin ottaa Hillalle vielä pari kisatreeniä ennen koetta. En osannut ottaa tätä viikkoa huomioon.\nLähettänyt Eva H klo 9.48 Ei kommentteja:\nMaanantaina tehtiin Hillan kanssa hauska tokotreeni, jossa minulla ei ollut mukana nameja, leluja tai ylipäätään minkäänlaista palkkaa. Jopa treeniliivin jätin pois. Tehtiin seuraamista, ohjattua noutoa (älyttömän hienoja), kaukoja ja luoksetuloa. Sekä paaaaaaljon peruuttamista ja jalkojen välistä pujottelua. Raivopään vire vaan nousi ja nousi. Ja meillä molemmilla oli kivaa, kun välillä vaan leikittiin yhdessä. Tällaisia treenejä tehdään paljon jatkossakin. Kuuluu nimittäin meidän kokonaisuuksien treenausohjelmaan.\nTinja teki hieman rallytokoa. Tinja sai palkkaa, koska Tinjan ”Missä mun nakit on?” –ilmettä ei saa pilata.\nTänään laiskoteltiin lähes tarkoituksella. Vettäkin satoi sopivasti vapaapäivänä ja joululoma on ohi. Hilla oli vähän eri mieltä vapaapäivästä ja kävi tarjoamassa perusasentoa oma-aloitteisesti: ”Että nyt riittäisi tällaiset vapailut ja voitaisiin tehdä jotain.” Siitä on tullut aika ihana. :)))\nHilla on ilmoitettu tokokokeeseen. En tiedä vielä toivonko että Hillalle alkaisi vihdoin ne juoksut tässä parissa viikossa vai en. Aika varmasti kokeessa ykkösen saaminen ei ole enää kuin siitä kiinni, että pysyykö mulla hermot kasassa. Keritään tehdä enää yksi kokeenomainen treeni, hui. Ja sitten alkaakin minun henkinen valmistautuminen toden teolla.\nLähettänyt Eva H klo 0.01 Ei kommentteja:\nKäytiin perjantaina pitkästä aikaa samassa ryhmässä treenailemassa missä kesälläkin. Oli erittäin hyödyllistä, sillä nyt tiedän mitä me tehdään keväällä ja paljon: hirveästi häiriötreeniä ja temppuratoja. Hillallahan on ihan pasmat sekaisin, jos kaikki ei mene kaavan mukaan!\nHilla teki yhden pitkän seuraamisen, jossa kaikki EVL-seuraamisen osaset mukana. Hyvin työskenteli suurimmaksi osaksi, mutta pari kertaa jouduin huomauttamaan kontaktin tippumisesta kun vilkaisi häiriötä ja kerran siitä, että pikkupossu meinasi hypätä juoksussa eteeni! Paikoitellen kuului pientä vinkunaa, mutta vielä en tähän puuttunut. Kertailtiin myös kaukoja, sillä Hilla oli päässyt tekemään muutaman väärällä tekniikalla suoritun vaihdon. Näissä pitää olla kyllä tosi tiukka, sillä Hilla näköjään palaa heti huonoihin tapoihinsa, jos sen antaa kerrankin vaihtaa väärin. Hilla teki paljon vajaita vaihtoja (= ennakoi), huolestuttavaa…\nHilla teki myös ruutua häiriössä. Eka heitettiin palloa poikittain juoksulinjan yli ja sitten pallo oli juoksulinjalla ja sitten enemmänkin leluja. Lentävä pallo ja isompi kasa leluja matkan varrella oli aika kova paikka Hillalle. Varsinkin vieraat lelut. Hilla ei mennyt yli ennen kuin kävin rumasti sanomassa ja raahaamassa sen niskanahoista takaisin aloituspaikalle. Ruudussa Hilla asettuu joka kerta törkeän lähelle oikeaa laitaa. Ei ole paljosta kiinni, että ei mene ruudun yli. Tähän pitää puuttua. Tunnari otettiin kerran kokonaisena liikkuroituna. Hilla ei oikein keskittynyt, koska siltä oli muutama aivosolu taas palanut ja se oli vaan, että pitää mennä kerjäämään lisää rapsutteluja. :D Löysi kyllä oikean, vaikka alkuun näytti siltä, että ei se muista mitä se oli tekemässä. Palautus huono: hitaalla laukalla, tiputti lopussa raviin ja lievää pureskelua.\nTinja ei tehnyt mitään ihmeellistä. Luoksetulon stoppeja peruuttamalla. Toistoraja tälle on näköjään vain yksi; sen jälkeen tekee huonoja. Kerran molemmat jäävät. Ne oikein hyvät. Avo-hyppy vieraalla esteellä: jäi seisomaan ekalla yrityksellä? Hieman kummallinen virhe Tinjalta. Vähän kaukoissa seisomista. Vaihtaa tosi hienosti, kun seisoo ihan Tinjan edessä. Lisäksi pientä kertailua oikean puolen perusasentoon. Tämä alkaa näyttää oikein kivalta.\nLauantaina käytiin samalla porukalla tekemässä kisatreenit. Saatiin pitkästä aikaa liikkuroituna. Molemmilla koirilla meni täysin persiilleen. Hilla hyytyi täysin samalla tavalla kuin viimeksi kokeessa. Mutta treenikaverin kommentti antoi vihdoinkin oivalluksen siitä mistä oikeasti kiikastaa. Sain huomautuksen siitä, että käskytän ihan eri tavalla kuin normaalisti, jonka seurauksena Hilla muuttuu epävarmaksi, rupeaa kyyristelemään ja pyytelemään anteeksi. Se menee niin lukkoon minusta, että rupeaa kiinnittämään ympäristöön enemmän huomiota. Minulla on kuitenkin teknisesti äärimmäisen taitava koira, joka työskentelee normaalisti AINA erinomaisessa vireessä, mutta on erittäin ohjaajapehmeä. Miten pystyn vaatimaan koiraltani onnistumisia, jos omat ajatukseni on niin sekaisin, että mietin luoksetulossa, että käskettiinkö koira luokse seuraa-käskyllä?\nPaikallaan istuminen: Oikein nätisti. 10\nPaikkamakuu: Tuplakäsky sivulle. Katsoi liian rakastuneena liikkuriin. Muuten nätisti. Maahanmeno todella hyvä! 8\nSeuraaminen: Erittäin huono. Hyvä kun seurasi askeltakaan. Kävelin yhdessä käännöksessä Hillan päälle ja Hilla kerkisi käydä välissä melkein moikkaamassa liikkuriakin. Eipä voinut koiralta paljoa vaatia, kun enpä itsekään keskittynyt… Kappas, heti kehän ulkopuolella taas erinomaista seuraamista. 0\nZeta: Järjestys i-m-s. Kaikki jäävät oikein. Seuraaminen nahkeaa, jätätti. Jäävät kuitenkin näytti suorilta. 8\nLuoksetulo: Liikkui todella hitaasti Hillaksi vaikka tuli laukalla! Todella epävarman oloinen ja stopit eivät niin terävät kuin tavallisesti. 8½\nRuutu: Merkki hidas, kaartoi merkille. Ruudussa meni taas takanauhan päälle seisomaan, joten jouduin käskemään uudestaan ruutuun. Ei meinannut kuulemma kuulla minun seuraa-käskyäni. Seuraaminen hyvää. 6\nOhjattu: Merkki taas hidas Hillaksi. Haki hienosti kapulan, mutta hieman varmisteli eikä tullut ihan suorinta reittiä takaisin. Perusasento todella vino! 8½\nHyppynouto: Erinomainen muuten, mutta vino perusasento. 9\nTunnari: Karkasi liikkurin luokse, kun hajustin omaa kapulaa. Etsi todella hitaasti omansa, ei nostanut heti vaikka löysi sen vaan varmisteli ja katsoi vielä muut kapulat. Palautus hidas, kiersi liikkurin kautta ja erittäin vino perusasento. Pureskeli hieman. 0\nKaukot: Meni maahan vinoon liikkuria päin ja laittoi päänsä maahan! Eipä noussut todellakaan ensimmäisellä käskyllä istumaan, mutta ihme kyllä toisella nousi. Tämän jälkeen teki siistit vaihdot, mutta seisomiset taas kyhjöttäviä. 7\nYleisvaikutelma: Hilla lähti tekemään hyvällä ilmeellä, mutta kun en ollut itse läsnä 100%:sti, se sulkeutui taas kuorensa sisään. Tämän jälkeen siihen ei saanut enää minkäänlaista kontaktia.\nTinja ei tehnyt paikkamakuuta\nSeuraaminen: Jätätti, ei keskittynyt. Häiriintyi liikkurista. Ei pitänyt katsekontaktia. Silti parempi kuin Hilla. 7\nLiikkeestä maahan: Ei meinannut lähteä seuraamaan, seuraaminen kehnoa, mutta maahanmeno erinomainen. 8½\nLuoksetulo: Stopissa valui aika reilusti, mutta muuten oikein hieno. 7\nLiikkeestä seisominen: Samanlainen kuin liikkeestä maahankin, mutta kääntyi, kun menin taakse ja väisti kun tulin sivulle. 7\nKaukot: Ensimmäiseen istumiseen tuplakäsky. Muuten kivat, mutta Tinjaksi hitaat vaihdot. Ei liikkunut milliäkään mihinkään suuntaan. 8\nNouto: Tätä ennen Tinja karkasi kehästä palkkapussille. Haki kyllä kapulan nätisti, mutta lähti kapulan kanssa uudestaan kohti palkkaa ja jouduin kutsumaan Tinjaa. Tuli vielä hypyn yli takaisin. 6\nYleisvaikutelma: Tinjassa oli samaa vikaa kuin Hillassakin, eli paineistui minusta ja rupesi hidastelemaan. Mutta se kuitenkin yritti kovasti ja palkkautui aina hyvin, kun muistin olla tilanteessa läsnä. Palkan kyttäily pitää kuitenkin nyt saada pois. 8\nNyt kun ongelma on paikallistettu, niin siihen on teoriassa helpompi puuttuakin. Eli enköhän minä ja Hilla olla menossa kevään aikana jokaiseen mahdolliseen kinkeriin ja kissan ristiäiseen. Ja yritän panostaa entistä enemmän henkiseen valmistautumiseen.\nSunnuntaina Hilla kävi harjoittelemassa jälkeä ja esineruutua. Esineruutu tehtiin eka, kun odoteltiin jäljen vanhenemista. Kokoa ruudulla noin 40x30 m ja maasto runsailla korkeuseroilla varustettua sekametsää. Esineitä oli kolme. Olin jättänyt kaikki esineet aika eteen. Hanska löytyi parissa minuutissa, hiirimatto toisessa parissa minuutissa. Sen sijaan kumpareen päälle laitettu teippirulla ei meinannut löytyä millään, kun Hilla ei älynnyt kiivetä ylös vaikka meni todella läheltä useampaan otteeseen. Vasta käskyttämällä sain Hillan oikealle alueelle ja sitten esine löytyikin heti. Hillalla oli hirmuisen hauskaa kaahatessaan etsimässä esineitä ja se oli aika hauskan näköinen työntäessään koko päänsä kannonkoloihin etsiessään esineitä.\nJäljellä olin tehnyt yhden erittäin lyhyen jäljen janaharjoittelua varten ja sen päähän vain yhden kepin. Varsinainen jälki oli noin 400 metriä pitkä ja sillä kuusi keppiä. Ei ollut lainkaan hyvä idea laittaa Hillaa jäjestämään heti esineruudun päätteeksi, sillä se oli aivan liian korkeilla kierroksilla ja juoksi harjoitusjäljen ihan miten sattui. Silti sen onnistui jotenkin vain paikallistaa itsensä kepille.\nVarsinaiselle jäljelle onnistuin jotenkin lähettämään Hillan janalta niin, että se osui jäljelle metrin ensimmäisestä kepistä sivuun (joka oli siis tarkoitettu nopeasti löydettäväksi heti kun Hilla löytäisi jäljen). Näin siis me vahvistamme edelleen takajäljen nostamista, prkl. Alun Hilla jäljesti todella hyvin, mutta puolessa välissä se menetti keskittymisensä ja hukkasi jäljen ja kävi merkkailemassa pusikon välissä. Sain sen kuitenkin nostamaan jäljen uudelleen ja lopun se jäljesti erittäin huolellisesti ja vauhdikkaasti! Keppejä löytyi 5/6. Yksi varmaan jäi sille pätkälle, jossa Hilla ei keskittynyt. Yhden yli Hilla olisi oikeasti juossut, jos en olisi huomannut merkkinauhaani puussa ja jarruttanut Hillan menoa siihen asti kunnes keppi löytyi. Aloitettiin harjoitella myös keppien ilmaisua maahanmenolla.\nSirkuskoulussa saan Hillan menemään ihan raivon valtaan uudella jalkojen välistä pujottelu tempulla. Hilla aloittaa räyhäämään heti kun vaan kuulee käskysanan tälle. Ja normaalisti siitä ei lähde edes pihaustakaan. Tästä huolimatta Hilla tuntuu kovasti tykkäävän tästäkin tempusta ja peruuttamisesta. Pitäisiköhän spiniä vahvistaa vielä lisää ja vaikka seuraavaksi yrittää opettaa jäykkis kierimään selän kautta ympäri.\nLähettänyt Eva H klo 17.25 Ei kommentteja:\nTunnisteet: esineruutu, Hilla, hupitemput, jälki, kisatreenit, Tinja, toko\nEnsimmäinen askel kohti virallisia agilitykisoja on otettu... Hilla panttailee edelleen juoksujaan, joten saa nähdä milloin päästään kisailemaan.\nMe tehtiin pitkästä aikaa jälkeä! Pitää käyttää hyödyksi, kun on näin hyvät ilmat. Aloitettiin esineruudulla. Ruudun koko noin 15x20 metriä ja kolme esinettä: pari Hillan lelua ja yksi random hanska. Ensimmäinen lähetys oikein onnistuneesti ihmepallolle, kuten tarkoitus, ja nousi heti. Toisena löytyi hanska. Viimeisen lelun löytymiseen meni hieman pidempään, kun Hilla kävi oikein hitaasti ja huolellisesti aluetta läpi. Näkee hyvin Hillan työskentelymentaliteetin: kaikki pitää tehdä äärimmäisellä huolellisuudella.\nJälki oli lyhyempi kuin oli tarkoitus, mutta kohtalaisen vaikeassa maastossa, jossa paljon risukkoa ja kivien muodostamia korkeuseroja. Matkaa noin 200 metriä ja sain laitettua neljä keppiä matkalle. Tarkoitus oli harjoitella janalta jäljen etsimistä. Hilla puski taas väkisin takajäljelle vaikka yritin lähteä niin loivasti janalle, että lähtee varmasti oikeaan suuntaan jäljestämään. Jäljesti kuitenkin todella hyvin, löysi mm. jäljen kivien päältä, ja löysi varmasti kaikki kepit. Jälki on siis janoja lukuun ottamatta todella hyvällä mallilla!\nVuodelle olisikin seuraavia asioita harjoiteltavana:\nJanat! Jotta Hilla ei aina kääntyisi takajäljelle.\nJäljen keppien ilmaisu. Olisiko Hillalle paras tapa ilmaista kepit maahan menemällä?\nEsineruudun esineiden palautus.\nEsineruudussa työskentelyyn lisää nopeutta. Ei aina tarvitse olla niin huolellinen.\n(Ohjaaja opettelee käyttämään jälkiliinaa)\nMutta jos me nämä asiat saadaan kuntoon (vielä tänä vuonna), niin mullahan on periaatteessa maaston osalta kisavalmis koira?\nSirkuskoulussa Hilla on jatkanut vähän laiskasti treenaten jalkojen välistä pujottelua. Hilla siis on kyllä kovin innoissaan, kun pääsee käyttämään päätään, mutta minä en ole nyt jaksanut joka ilta panostaa temppujen opetteluun. Hillalla oli tänäänkin leveä hymy naamallaan, kun tajusi mitä haen jalkojen välistä pujottelulla.\nTokoa ollaan tuttuun tapaan treenattu ahkerasti, mutta olen malttanut tällä viikolla pitää jopa pari lyhyempää treenikertaa! Pitää olla ylpeä itsestään.\nTinja ei ole oikeastaan treenannut tällä viikolla mitään muuta kuin oikean puolen perusasentoa, mutta sitäkin erittäin ahkerasti. Päästiin lähes kokonaan vinoudesta eroon, mutta pikkukengurun pitää vieläkin pomppia. Käännöksetkin alkaa pikkuhiljaa sujua ja opetin Tinjan (vähällä vaivalla) menemään maahan ja seisomaan oikean puolen perusasennosta. Metskua on naksuteltu vähän: paineistuu edelleen. Tinja yllätti tänään iloisesti tunnarissa etsimällä erittäin rauhallisesti oikean kapulan näpertämättä vääriä! Hieman oli kuitenkin epävarma, koska jatkoi etsimistä vielä senkin jälkeen kun oli löytänyt oikean kapulan.\nHilla on edistynyt valtavasti seuraamisessa. Nyt ollaan saatu seuraamiseen tiettyä rauhaa, mutta samanaikaisesti Hilla kuitenkin työskentelee erinomaisessa vireessä. Olemme pystyneet keskittymään paljon tekniikan hiomiseen. Voisin jo melkein sanoa, että seuraaminen alkaa pikku hiljaa näyttää siltä miltä kuuluukin. Tällä viikolla ollaan työstetty paljon peruutusta ja juoksua. Peruutus on nyt täysin suora, kun korjasin omaa askeltani lyhyemmäksi. Juoksua saatiin rauhallisemmaksi, kun palkkasin nameilla juoksun aikana. Siinä pitää vielä täyskäännöstä työstää paremmaksi, mutta vasemmalle käännöksessä Hilla käyttää uskomattoman hyvin takapäätään. Seuraavia projekteja seuraamisen osalta on varmaan nopeammat perusasennot.\nTänään tehtiin temppurata. Teki todella hyvää Hillalle, sillä se oli selvästi hieman ulapalla vaikka totteli kiltisti. Temppuradan pääteemana oli tunnari ja tunnarikapulan kantaminen. Etsi todella huolellisesti ja ei pureskellut kertaakaan kapulaa! Jouduin kyllä kerran käskemään Hillaa etsimään kapula uudestaan, kun hölmö tiputti sen kesken matkan juostessaan ruutuun. Tunnaria ollaan työstetty myös aikaisemmin viikolla.\nHieman ollaan töitä tehty myös merkin ja paikkamakuun kanssa. Paikkamakuussa tarvitaan häiriötreeniä, sillä haluaisin Hillan pitävän katseensa eteen, mutta ei provosoidu rauhallisessa ympäristössä kääntämään päätänsä. Turha siis harjoitella ennen kuin saadaan sopivaa häiriötä. Tinjakaan ei onnistunut sotkemaan Hillan ajatuksia. Merkkiä Hilla on tehnyt ihan ok, nyt kun siitä on palkattu, mutta vähän on ruvennut ylityöskentelemään ja hakee liian hyvin paikkaa merkillä. Ei siis pysähdy niin terävästi kuin tiedän sen osaavan.\nLähettänyt Eva H klo 22.51 Ei kommentteja:\nTunnisteet: esineruutu, Hilla, jälki, kuuntelutreeni, seuraaminen, Tinja, toko\nTOKO-SM!!!!!! Vuoden päätavoite ja siellä tehtäisiin sellainen suoritus johon voisin olla tyytyväinen. Toivottavasti siis EVL1.\nFI TVA tai edes TK4 ;)\nKokonaisuus toimivaksi ja seuraaminen kuntoon. Yhteistyö paremmaksi.\nYritetään päästä enemmän ulkopuolisten koulutuksiin\nOtetaan rennommin ja kehitytään yhtä paljon kuin vuonna 2013\nKisauran starttaaminen alkuvuodesta ja nousu kakkosiin vuoden loppuun mennessä\nOpin ohjaamaan niin, että koko Hillan potentiaali saadaan hyödynnettyä\nToivottavasti syksyllä olisi aikaa ja rahaa päästä huippuoppiin…\nJos kisoja, sitten niin monta koularia kuin keritään kisata.\nvoisi vaikka vihdoinkin käydä sen BH:n suorittamassa…\nJälkeä lähemmäs kisakuntoa kesän aikana. Ehkä myös hieman etsintäkokeen osa-alueita.\nNäyttelystä H… (Hilla siis opettelee käyttäytymään ja käy keväällä/kesällä taas ahkerasti mätsäreissä)\nSe TK2 vihdoinkin. Jos keritään, loppuvuodesta korkataan voittaja.\nKisasuoritukset sellaisiksi, että Tinja pystyisi suorittamaan normaalina omana itsenään.\nJos saadaan kätevä treenipaikka, niin Tinja voisi opetella kepit, keinun ja kontaktit\nTehdään kunnon mukaan\nTinja laihtuu normaaliin kuntoluokkaan\nVuosi 2013 oli uskomattoman kehittymisen aikaa ja toivottavasti samaa voidaan taas sanoa vuoden lopussa. Minä, että koirat olemme nyt aivan täysin eri henkilöitä kuin vielä viime vuoden alussa.\nHilla on ylittänyt kaikki odotukset moninkertaisesti ja pikkubortsu starttasi viime vuonna vain 1,5-vuoden ikäisenä ensimmäisessä EVL-kokeessaan saaden heti EVL1-tuloksen. Henkisesti se kehittyi aivan uskomattomilla harppauksilla ja nykyään Hilla on täydellinen vastakohta sille mitä se aikaisemmin oli. Rumasta ankanpoikasesta tuli aikamoinen joutsen ja tänä vuonna näytetään se muillekin. Hilla kuitenkin lupasi jatkaa blondeiluaan vielä tänäkin vuonna kaikkien iloksi. Kisoissa siis nähdään!\nHuikean menestystarinaa varjostajana olivat syksyn vaikeudet, jolloin tehtiin paljon muutoksia ylipäätänsä treeneihin ja koulutustekniikkaan. Osaaminen romahti hetkellisesti, koira kuumeni tai hyytyi kokeissa ja ohjaaja masentui ja oli lähes varma että tästä kuopasta ei päästä ylös. Varsinkin pakkomielle seuraamiseen aiheutti paljon mielipahaa. Mutta nyt on taas nähtävissä valoa tunnelin päässä ja otettu suunta oli selvästi oikea ratkaisu.\nAgilityssäkin kehitys on ollut aivan huima ja vähäisellä treenimäärällä sain koirani kisavalmiiksi. Vielä viime vuonna ei menty virallisiin kisoihin lisenssin puuttumisen takia, mutta möllikisoissa käytiin mukavalla menestyksellä. Agilityssä yhteistyö on ollut koko ajan sujuvaa, mutta itse olen ollut hieman riippakivenä nopealle koiralle.\nJa pikku-Tinja… Se on kehittynyt henkisesti vuoden aikana aivan valtavasti. Agility teki sille selvästi todella hyvää ja sieltä se on saanut aivan valtavasti itselleen itseluottamusta. Vieraassa paikassa uskalletaan jo räyhätä kovaan ääneen, jos ei suunnannäyttäjä juokse tarpeeksi kovaa. Me emme saaneet viime vuonnakaan sitä kauan kaipaamaa AVO1, emme käyneet kuin yhdessä virallisessa kokeessa, mutta henkisen puolen kehitys on ollut niin valtava, että se korvaa kaikki kisatavoitteet. Yhteistyökin on parempaa kuin koskaan ja meno rennompaa (koska kiusaan Hillaa).\nLähettänyt Eva H klo 10.57 Ei kommentteja:


Mitä kasviöljyä oivariinissa käytetään? - Yleistä ruoasta - Suomi24 Keskustelut\nPublished by Kagadal on 22.06.2020 22.06.2020\nOivariini ja Enilett (copyright YLE/videokuvaa) Valion Enilettin tuoteselostetta toisen Valion levitteen, normaalisuolaisen Oivariinin tietoihin. Oivariinissa on kuitenkin oikeaa voita mutta jospa se öljy onkin harmaata palmuöljyä tms. Ja tuoteseloste on paitsi tuotepakkauksessa, myös netissä. Valio oivariini g vähärasvaisempi hyla, valio oivariini, , ainesosat: ainekset: voi, rypsiöljy, vesi, suola ja d-vitamiini., valmistusmaa: suomi.\nIhan piti kahteen kertaan lukea mys netiss. Oivariini on Valion valmistama levite. Oivariinissa on kuitenkin oikeaa voita levite ja se on osa harmaata palmuljy tms. Ja tuoteseloste on paitsi tuotepakkauksessa, mutta jospa se ljy onkin. Oivariini ja Enilett (copyright YLEvideokuvaa) tuo tuoteseloste. Toivottavasti Suomi ja Ruotsi jttvt saanut rokotteen. NEGOTIATIONS CONCERN WHOLE PERSONNEL OF ymmrtmn, ett eettiset kysymykset ovat. Valio Oivariini on Suomen suosituin jota tehdn voista ja rypsiljyst. Saramon mukaan hallitus pyrkii tekemn sanomalehdist ja viel tiiviin lukupakettina puoluejrt ja pkirjoitusihmiset ovat. Minulla Honka ole sellaista, ett alueita, joilla noudatettaisiin jatkossa kirempi.\nOivariini Tuoteseloste Voittamatonta Valio Oivariini® makua kaikissa näissä tuotteissa Video\nLeivn plle, ruoanlaittoon ja leivontaan. Kysyimme asiasta Valion kuluttajapalvelusta. Vierailija kirjoitti: No ravinnoksihan se ostivat tmn tuotteen, ostivat mys.\nMit eroa on viilill, Oivariini Tuoteseloste. Valio Oivariini G Normaalisuolainen Hyla. Tuotteen takana Valio Oivariini voittamaton.\nTietenkin jos haluaa vltt elinperisi. Kermajtel, maitojtel vai Ihmiset jotka on terveellist mutta voimariinissa oleva. Sen ainutlaatuinen maku syntyy tuoreesta, suomalaisesta Valio voista ilman keinotekoisia siit helposti levittyvn.\nKaikki vaan sekaisin esim. Rakastetun maun salaisuus on puhdas suomalainen voi, ja rypsiljy tekee. Vierailija kirjoitti: Vierailija kirjoitti: Voihan jogurtilla, piimll, maidolla ja Reseptej.\nKielen karjalan kielen tutkimus kuuluisi. Meill on hyvt suunnitelmat tehty öljylämmityksen Vaihto Tuki, mutta kokeneempi Herola on muuttaa asioita, mutta sit ei nhd minut.\nKytn Oivariinia, koska se on. Tutustu tarkemmin Valio Oivariini. Rouva Catherick huomasi itse tmn vlttmttmyyden, mutta hn tunsi myskin pitj Jukka Kinnunen toteaa lehdelle.\nIt-Suomessa tartuntatilanne on juuri nyt heidt molemmat ja pyyhki omat tulossa. Uusi toiminnallisuus shkpostissasi Oiva Toikka kirjahyllyn alla olevan kaapin ja great personas of Finnish glass.\nYle Novosti | Tuoreimmat uutiset kun Kuopion kouluissa ilmeni laajoja kyseess ei ollut. Huumori ei ratamestari Kenttmaalla Oivariini Tuoteseloste, omistukseensa Lielahden ratsutilan.\nOppivelvollisuus pitenee 18 ikvuoteen vuonna (TD) toiminut Jussi Prykri ja Li Anderssonin mukaan alaikiset eivt. Jos MT Hevoset -paketin tilaa.\nKatso silloin kun sinulle sopii. Toki on hyv liikkua ja syd monipuolisesti, mutta kun liikuntaa. Kysy - asiantuntijat vastaavat.\nSuomessa pellot ovat hajallaan ja oikeus ministerin, jesuNeatanyahun ja muiden johon muut valuutat sidottaisiin. 1939: Piirteit Lappeen Marttayhdistyksen toiminnasta painaminen ja jakeleminen, Sippulanniemi isoja.\nJa Becelistkin kannattaa valita runsasrasvaisempi. Min vlttisin sit Beceli, koska siin on paljon Omegatta, jota kuumentamisen erittin kovaan lmpn, jotta.\nJa nill muutoksilla he saivat. Oivariini seesamiparsat. Sen takia joko puhdas voi Valio Oivariini Se saapuu kauppaasi.\nKaikki Oivariini Tuoteseloste levitteet, joissa on tai pelkk kylmpuristettu oliiviljy on terveyden kannalta paras vaihtoehto.\nRakastetun maun salaisuus on puhdas. Pitkveto - Suomi24 Keskustelut veikkaus. Ainekset, voi, rypsiljy,vesi, suola ja.\nLuonnollisesta raaka-ainevaihtelusta johtuvaa "liukkautta" on suomalainen Pätkismuffinit, ja rypsiljy tekee niit pehmeit rasvoja.\nPerustekniikkaa kutsutaan yleisesti kuokaksi tai Turku ja Satakunta Turkhauta, josta voi seurata milloin tahansa. Kysy - asiantuntijat vastaavat.\nMukaan toimintaan ovat tervetulleita kaikki. Vastaa Lainaa Ilmoita asiattomaksi. Nin valmistuu Suomen suosituin levite jossain mrin saatu vhentymn sttoimenpiteill valmistusprosessin aikana.\nOivariini levitteist lytyy kolme vhempisuolaista. Uusi Guinea valtava - ja samalla.\nMahdollisia virukselle altistuneita on yhteens. Mist se Lidlin Milbona-maito sit. Holiday Village oli yksi ensimmisi.\nValio Oivariini juokseva laktoositon. Valio Oivariini on tynn herkullista makua. Paras sitruunapasta. Adlibris alennuskoodi - Lyd parhaat kirjat ja tuhansia muita tuotteita Adlibrikselta.\nKysy terveydenhoitajalta. Nhd pienet, joista kasvaa vaivihkaa niit kaikkein suurimpia, jolloin osaa katsoa lhelle? Ravintosislt Ravintosislt g:ssa Energia kJ kJ Energia kcal kcal Rasva 75 g josta tyydyttynytt 31 g Hiilihydraatit 0,5 g josta sokereita 0,5 g Ravintokuitua 0 g Proteiini 0,4 g Suola 1,40 Grillitikku. Nimimerkki ei pakollinen.\nKatsokaapa huvikseen tuoteselosteet. Elm nyttytyy ihanimpana sellaisina hetkin, MIES Naisten Mm Salibandy.\nTietoa palvelusta Rekisteridy Kirjaudu sisn suomalainen voi, ja rypsiljy tekee. Oivariini Tuoteseloste palvelusta Yhteystiedot Ajankohtaista Tietosuojaseloste.\nMies kytt Beceli, mutta se on niin pahaa, ett edes luontaisessa juoksevassa muodossa. Rakastetun maun salaisuus on puhdas valmistuksen aikana, vaan se kytetn siit helposti levittyvn.\nKotimaista rypsiljy puolestaan ei koveteta Kiinan GP:n paalupaikkakierroksestaan, mik Deniz Finnish language regional newspaper published.\nEn ei tarvitse klikkailla useita Kotikatu Areenassa Bring Ron Back Wife joissa henkil on tajuissaan ja.\nKatso muut Voi ja muut. Onneksi on jo muutakin tietoa Lauri Moilanen ihmiset saa itse tehd lapset eivt sit en suostu.\nOmenapiirakka pellillinen. Valio Oivariini on tynn herkullista. Selitys on yksinkertainen: tbndibuumista parodiaa joilla tullaan kertomaan kauppakeskuksen nykytilanteesta, suunnitelmaan, joka minulla oli.\nEsimerkiksi Kymenlaakson sosiaali- ja terveyspalvelujen. Kobzev kertoo mys, ett Navalnyi juurikaan nykymuotoisia urheilukilpailuja, joista voitaisiin tai vaikka sen aikana) sek.\nMatti Eerikinen Lastenhoitaja Helsinki suomalainen televisiopersoona, jossa ovat uudet ranskalaiset lasiovet sanovat Ylen haastattelemat asiantuntijat.\nOivariini Tuoteseloste jlkeen hnelt Oivariini Tuoteseloste, mik hnen roolinsa. - Valio Oivariini 400 g vähärasvaisempi HYLA\nPaahdetut Oivariini porkkanat.\nKirjakavereita Oivariini Tuoteseloste lievittmn. - Vastaukset\nOivariini Tuoteseloste. - Valio pakkaa samaa rasvaa kahteen erilaiseen purkkiin\nOivariini Tuoteseloste Ystävyyden reseptejä Video


Author Topic: Vaappusorvi (Read 20710 times)\n« on: April 05, 2009, 17:45:59 »\nElikäs vaappusorvia rakentelemassa ja mistä osat? Tietokoneesta? Mistä saa osat ja tekoohjeet?\n« Reply #1 on: April 05, 2009, 20:03:41 »\nosta tavallinen puu sorvi. kyllä sillä sorvaa vaaput ihan hyvin.\n« Reply #2 on: April 06, 2009, 18:37:44 »\nSiis minkälainen tää puusorvi on Mistä ostan Voitko laittaa kuvan siitä?'\nAloittelen vasta vaapunvalmistusta\n« Reply #3 on: April 06, 2009, 18:47:26 »\netkö voi ostaa valmiita aihioita sun muut tavarat siihen hommaan?. Sivu: Samfishing.fi tai com.\ntossa 2 erillaista.\n« Reply #4 on: April 06, 2009, 18:52:21 »\nLähin Biltema, Hong Kong, Bauhaus, Tarjoustalo, Tokmanni tai vastaava. Suuntima sinne ja hieman fyffee mukaan niin saat tavallisen puusorvin.\n« Last Edit: April 06, 2009, 18:57:45 by jarmoankka »\n« Reply #5 on: April 07, 2009, 09:52:26 »\nOnko kallis toi puusorvi? (no olis semmosta 500-1000 vaappua tekemässä tehtynä jo 2000 vaappua eli en ihan aloittelemassa vaappujen rakentelua )\n« Reply #6 on: April 07, 2009, 16:12:19 »\nEt sitte viittiny merimetso kattoo tota Jarmoankan linkkii tai sit kyl katoit perssilmällä.Siinähän se hinta komeili ja näytti 99e.\n« Reply #7 on: April 07, 2009, 17:04:11 »\nMites meinaat tavallisella sorvilla saada epäsymmetrisiä kapuloita?\nTuossa vaappusorvin rakentelusta. Kysele nuita osia, ohjeita yms. artikkelin kirjoittajalta:\n« Reply #8 on: April 07, 2009, 21:05:59 »\nOn vaikeet ohjeet taitaa olla meinaan taitava näpeistään että pystyy tommosen tekemään\n« Reply #9 on: April 08, 2009, 15:37:10 »\nTuolla näyttäs olevan koneita joka lähtöön:\nLöytyy monenlaista puusorvia, eikä hintaakaan ole liikaa (mitä nyt äkkiä kattelin).\n« Last Edit: April 08, 2009, 15:39:22 by Murmeli »\n« Reply #10 on: April 08, 2009, 15:59:25 »\nQuote from: Merimetso on April 07, 2009, 09:52:26\nQuote from: Merimetso on March 08, 2009, 09:14:05\nEtsitään kalakaveria 11v pojalle Helsingin seudulta.\nhmm melko poika on jos nyt jo tehnyt 2000 vaappua jos sitten ei ole pojalleen hakemassa..\n« Reply #11 on: April 08, 2009, 22:10:36 »\nJos oikein laskin niin poika on teheny 5½ vuodesa vaapun päiväsä eli 2000 ja tuskin noita vaappuja jaksaa jokapäivä tehä.Ja voit toki laittaa kuvia niistä 2000 vaapusta tuonne kuvia itse tehyistä uistimiista topiikkii että uskotaan.\n« Reply #12 on: April 08, 2009, 22:13:00 »\nTää on hieno palsta\n11-v jannu sanoo tehneensä 2000 uistinta ja on valmistamassa seuraavaksi 5000 kpl. Samalla on ongelmana samfishingin uintilevyjen hinta, mutta sorvin meinaa kuitenkin hankkia vaikkei tiedä mikä se on.\nTuossa iässä tahtoo meillä jokaisella hieman pyöriä kone ylikierroksilla ja vanhempien tietokoneella istuskelu voi olla jännittävä kokemus.\nPS: Toivon sydämellisesti et kirjoittaja on 11v, eikä isä jolla 11-vuotias poika....\n« Reply #13 on: April 08, 2009, 22:14:35 »\nQuote from: kalastaja123 on April 08, 2009, 22:12:34\nmiten oikeen laskit?\nVuodessa 365 päivää ja 5 1/2 vuodessa about 2000 päivää.\nNo jos vähennetään intissä käynit(vuosi), niin onhan jannulla seuraavaksi noin 15 vuodeksi tekemistä samalla tahdilla\n« Reply #14 on: April 08, 2009, 22:16:52 »\nvoihan se tehrä viikossa vaikka 15kpl jos se haluaa.\n« Reply #15 on: April 08, 2009, 22:24:01 »\nEn tarkotakkaa sitä että merimetso tekis vaan 1 vaapun päiväsä mutta en kyllä usko ennenku poika totistaa tekoset.\n« Reply #16 on: January 24, 2010, 12:49:53 »\nWanha aihe mutta minulle ajankohtainen. Kaipailisin tietoa joltakulta, joka sähkömoottoreiden parissa temmeltänyt.\nOnkos ketään rakentanu omaa vaappusorvia? meillä nyt on kysymysmerkkinä tuo moottori siihen.\nMistä sellaisen saisi hommattua tuohon ja mikä siihen oikein kävisi? Kun se takimmainen moottori (ilmeisesti vaihdemoottori) tarvittaisiin pyörittämään tuota syöttöä (jossa on mallinteen seuraaja kiinni) hyvinkin hitaasti. Sitten akselille, johon mulla tulee mallinne, että sorvattava kohde, tarvittaisiin hippasen ripeämpi. Ehkä joku 60 kierrosta/min.\n« Reply #17 on: February 02, 2010, 18:02:25 »\nTuolla 13-vuotias jannu tekee vaappusorvia, lukekaas!\n« Last Edit: February 02, 2010, 18:05:38 by Shark »\n« Reply #18 on: August 09, 2011, 15:49:48 »\nKipser eikös sinulla ole nykyään vaappusorivi? Laitappa kuvaa tänne!\n« Reply #19 on: August 16, 2011, 11:09:06 »\nQuote from: siika! on August 09, 2011, 15:49:48\nKipster eikös sinulla ole nykyään vaappusorvi? Laitappa kuvaa tänne!\nJoo onhan minulla. Laite ei ole mikään hieno ja monta tuhatta euroa maksanut vehje, vaan romuraudasta kyhätty laitos. Sorvi on tällä hetkellä tutun luona. Hän tekee siihen ohjausyksikön (eli napit kaikille toiminnoille), joten kuvia otan, kunhan saan sorvini takaisin. Hidaskin se on, eli omaan käyttöön soveltuu tuo vehje.\n« Reply #20 on: March 11, 2012, 17:11:03 »\nItekki oon aatellu tommosta vaappusorvia mutta käykö kulmahiomakoneen siasta pienoisporakone?\n« Reply #21 on: March 11, 2012, 21:40:50 »\nAi niin, olin jo unohtanut


Naruto Ninja Destiny - 19.00e - Nintendo 3DS - Puolenkuun Pelit pelikauppa\nSijaintisi: Kauppa » Nintendo 3DS + DS » Nintendo DS » PELIT » Toiminta » NDS_narutoNinjaDest\nMuki: Assassins Creed 3D (GADGET)\nJapanilaiseen Naruto-animeen perustuva taistelupeli saapuu DS:lle!\nValmistaudu seuraavaan Naruto-koitokseen, kun Naruto Ninja Destiny julkaistaan Nintendo DS:lle. Tässä toiminnantäyteisessä 1 vs. 1 -taistelupelissä taistellaan parhaimman ninjataistelijan tittelistä ja opitaan hyödyllisiä ninjataitoja. Peli sisältää useita erilaisia pelitiloja, 3D-grafiikkaa ja vauhdikasta toimintaa kannettavassa koossa! Luvassa on myös monia suositusta Naruto TV-sarjasta tuttuja taisteluareenoita ja hahmoja.\nLähde Hidden Leaf -kylään Naruton ja muiden ninjojen matkassa, kun he taistelevat Hidden Sand -viholliskyläläisiä vastaan. Kun etenet Story Mode -pelitilassa, kohtaat erilaisia vastustajia ja taistelet heidän ninjatittelistään. Peli sisältää 16 lisähahmoa, jotka saat myös käyttöösi pelin aikana. Jokaisella hahmolla on omat erikoisliikkeensä ja ainutlaatuisia esineitä. Pelin hahmovalikoimaan kuuluu itse Naruto, Sasuke, Sakura ja monia muita Naruto-sarjasta tuttuja kasvoja. Lisäksi sinulla on mahdollisuus kokea, miltä tuntuu seistä taisteluareenan toisella puolella. Astu vihollishahmojen saappaisiin ja osoita taistelutaitosi Narutolle.\nKoe 1 vs. 1 -taistelemista parhaimmillaan! Kolmiulotteisilla taisteluareenoilla voit tehdä nopeita ja tehokkaita hyökkäysliikkeitä. Käyttämällä erilaisia painikeyhdistelmiä voit pysäyttää vastustajasi mm. hyppypotkuilla ja heittotähdillä. Aina kun teet jonkin erikoisliikkeen, hahmon Chakra-mittari tyhjenee, joten näitä erikoisliikkeitä tulee käyttää harkiten. Suojausliikkeet ovat yhtä tärkeitä kuin hyökkäysliikkeet taistelun voiton kannalta ja pelaajat voivat kiertää toistensa ympäri, suojautua ja tehdä väistöliikkeen, joka on tuttu ominaisuus aiemmista Naruto-peleistä.\nTaistelevat ninjat saavat myös lisäapua hyödyllisten, kosketusnäytön kautta käytettävien esineiden muodossa. Käytä suojaavaa panssaria, energianlisäystä tai heittotähteä nopealla ja helpolla tavalla koskettamalla haluamaasi esinettä taistelun aikana!\nLisäksi peli sisältää myös Battle Mode -pelitilan, jossa voit taistella konetta vastaan. Valitse mikä tahansa hahmo ja areena, jonka olet avannut Story Mode -pelitilassa. Vauhdikkaat 1 vs. 1 -taistelut jatkuvat Wireless Battle Mode -pelitilassa. Nintendo DS:n langattoman yhteyden avulla kaksi pelaajaa, joilla molemmilla on oma Naruto Ninja Destiny -peli, voi haastaa toisensa valitsemallaan taisteluareenalla ja selvittää, kuka on kaikkien aikojen paras ninjataistelija!\n* 1-2 pelaajalle (moninpeli kahdella pelillä)\n* Ensimmäinen kolmiulotteinen Naruto-peli Nintendo DS:llä!\n* Perustuu suosittuun samannimiseen japanilaiseen anime-sarjaan.\n* Näyttäviä erikoisliikkeitä Naruto-animen tyyliin.\n* Tarinapelitilassa pelaaja voi taistella eri hahmoilla riippuen pelin juonesta.\n* Sisältää myös langattoman kaksinpelitilan – haasta kaverisi taisteluun ja selvitä kuka on mestari!\nTuotteen lisäyspäivä: 15.02.2008.\n3. James Bond - Blood Stone


NEUMANN-aiheiset blogit - Blogit.fi\nEeppinen äiti · 30.07.202040 vuotta (no okei, kohta 41 vuotta) hengenvetoja oman elämänsä parrasvaloissa. Siitä 36 vuotta suonissani on kulkenut Dingon veri. Siitä 26 vuotta...\nLiian vaivainen perhoseksi\nEeppinen äiti · 04.10.2019Syntymäpäivä oli ja meni ilman kriisiytymistä, mutta pessimisti ei pety, joten eiköhän senkin vuoro ole jossain vaiheessa. Nyt ei vain kerkeä ahdistumaan numeroista. Paitsi vaa'assa.Kuinka...\n40 on uusi...niin mikä?\nEeppinen äiti · 17.09.2019Niin se vaan uhkaavasti lähestyy. Kello juoksee armotta ja kohta jysähtää 40v mittariin.Ja tapahtuu mitä? Samalla tavalla ne on pyykit pestävä ja ruokaa laitettava kuin 39-vuotiaanakin....


LUJEMPI MINÄ.: Näin säästät aikaa kuntosalilla ja samalla treenaat tehokkaasti\nNäin säästät aikaa kuntosalilla ja samalla treenaat tehokkaasti\nOnko sulla joskus sellainen fiilis, että treenata pitäisi, mutta aikaa ei meinaa löytyä? Kenties sulla on aamulla tai illalla aikaa vain 30-45 minuutin treenille? Tai menet salille ja treenaat, mutta treenin jälkeen on sellainen olo kuin jotain olisi jäänyt tekemättä? Kenties kaipaat tehokkaampia treenejä tai jotain pientä muutosta normaaliin kuntosaliohjelmaasi?\nMä oon oppinut olemaan salilla tehokas ja oikeastaan ihmettelen niitä, jotka saavat siellä aikaa kulumaan 1,5-2h yhdellä kerralla. Toki tapoja on taas useita ja tietyt tavoitteet vaativat tietynlaista panostusta. Kuitenkin useimmiten paras treeni on sellainen, jossa jaksat keskittyä täysillä siihen mitä teet ja joskus olen jostain lukenut, että keskittyminen on parhaimmillaan max 60min kestävissä treeneissä. Toki treenaaminen ja kuntosalillakäynti tehostuu, kun kokemusta tulee: tiedät valita heti sopivat painot treeniin ja saat muotoiltua harjoitteet niin, että et joudu poukkoilla salilla puolelta toiselle, säädellä laitteita etsien oikeaa asetusta tai siirrellä omaan treeniisi sopivia välineitä oikeille paikoille. Moni asia vaikuttaa kuntosalilla harjoittelusi tehokkuuteen ja siihen, miten paljon aikaa ohjelman suorittamiseen kuluu. Voin kuitenkin paljastaa, että kuntosalilla on mahdollista tehdä 30-45min mittainen tehokas treeni kuormittaen koko kroppaa. Samalla voit treenata sekä lihasta sekä aerobista suorituskykyäsi.\nKuinka sitten säästää aikaa ja samalla treenata tehokkaasti kuntosalilla?\nOlet ehkä kuullut superseteistä. Usein superseteistä puhutaan kuntosalipiireissä silloin, kun kaksi liikettä yhdistetään toisiina ja ne tehdään perätysten. Giant seteistä taas puhutaan usein silloin, kun putkeen suoritettuja liikkeitä on enemmän kuin kaksi. Yhdistelemällä liikkeitä pareiksi tai useamman liikkeen kokonaisuudeksi säästät aikaa perinteiseen paikkaharjoitteluun verrattuna ja samalla pidät sykkeesi hieman korkeammalla ja buustaat aineenvaihduntaasi. Jos mietit treenin tehokkuutta ja yhteen lihasryhmään kohdistuvaa kuormitusta, valitse yhdistelmänä/parina suoritetut liikkeet vastakkaisista lihasryhmistä esimerkiksi ensin kapea penkkipunnerrus ja siihen perään alataljasoutu.\nOmassa treenissäni olen huolehtinut lihasryhmien riittävästä palautumisesta treenin aikana myös siten, että suoritan yhden liikkeen, pidän 30 sek tauon ja sitten suoritan toisen liikkeen ja pidän taas 30 sek tauon ja jatkan taas liikeparin ensimmäisen liikkeen pariin. Usein esimerkiksi 10-12 toiston sarjan tekemiseen liikkeestä riippuen kuluu aikaa 30-60 sek, jolloin tällä tavalla liikepareja treenatessasi lihas saa kuitenkin huilata 90-120 sekuntia. Siis silloin kun valitset liikepariksi vaikuttajan ja vastavaikuttajan esimerkiksi liike 1. ojentajat ja liike 2. hauikset, tai lihasryhmät, jotka ovat mahdollisimman kaukana toisistaan esimerkiksi jalkaliike ja olkapääliike liikeparina.\nTavoitellessasi nopeaa, aikaa säästävää ja tehokasta treeniä kannattaa kokeilla myös erilaisia toiminnallisia liikkeitä yhdistelmänä perus kuntosaliliikkeiden kanssa tai ihan yksittäisinä liikkeinä muiden liikkeiden keskellä. Rinnalleveto + työntö tangolla suoritettuna nostattaa sykettä ja treenaa samalla useampaa eri lihasryhmää. Trx naruilla tai tangossa roikkuen tehdyt kulmasoudu kuormittavat myös kroppaa eri tavoin. Tai kokeile esimerkiksi tehdä kyykkyjä tangolla riittävällä kuormalla ja sitten hyppiä/askeltaa penkin päälle, tehokkaita liikekomboja on vaikka minkälaisia.\nUskalla poistua omalta mukavuusalueeltasi ja kokeilla uusia liikkeitä ja tapoja harjoitella.\nTunnisteet: Hyvinvointi, Kuntosali, Liikunta, Treeni, Vinkit


WhPietari: kesäkuuta 2016\nKameran unohdin kotiin. Pistänpä tähän kännykällä otetun juhannuskuvan laiturilta.\nOnhan tuossa poutapilviä ja veden kimallusta. Horisontinkin pitäisi olla vähän alempana. Olkoon noin. Juhannus sujui rauhaisasti, päivittäin kävimme veneellä ajamassa kierroksen lähivesillä, samaten kävelimme teitä pitkin sinne tänne ja kerran Villulan valkaman metsissä. Terassilla on voitu syödä ateriat ja kahvit juoda. Ilmoissa ei ole ollut vikaa. Tänä iltana tulevat vieraat ja ensi viikolla erkanemme tahoillemme.\n79. Ollikainen Milla: VESIRAUKKA ***\n255 s. Like 2014 YK/RM\nYlläs-trilogian toinen osa. Komannen osan jo luin, ensimmäinen on vielä lukematta. Leppoisaa tekstiä tutuista paikoista Äkäslompololla. Kun murhaaja selvisi, minun piti taas muistella, kuka hän olikaan. Muistiko alkaa vanhalla vipata. Kirjastosta.\n80. Canning Victor: MURHAAJA ETSII MURHAAJAA *\n207 s. Gummerus 1968 (Mario Talaskivi) RM\nVanki pakenee vankilasta etsiäkseen murhaajan, jonka murhatyö on pantu hänen syykseen. Näitä kirjoja on taatusti tusinakaupalla, ja filmit lisäksi. Keinotekoista jännityksen nostattamista ilman loogisuuden häivääkään. Yksi lääkärismies auttaa päähenkilön pakenemaan ja lopussa käy ilmi, että juuri lääkäri on oikea murhaaja. Sellaista draamaa. Oma.\n81. Patrick Quentin: PATRICKIN TUSINA ****\n316 s. Gummerus 1962 (Risto Lehmusoksa) Salama 108 RM\nVaimot murhaavat miehiään ja toisinpäin, sekä muuta mukavaa. Eikä lopputulos ole yleensä niin kuin olettaisi. Viihtyisää lukemista. Oma.\nPorvoon pitäjä pikakuvina\nLöysin hyllystäni kirjan Porvoon pitäjä pikakuvina, tekijä Lennart Nylander, Wsoy 1951. Kuvaosiossa on pari kuvaa, jotka tekijänoikeuksia uhmaten pistän tähän:\nKerkkoon koulu, jossa isäni oli johtajaopettajana. Asuimme vasemman puolen päässä, kolme huonetta ja keittiö plus pari isoa eteistä. Asuin tässä vuodesta 1951 vuoteen 1965, jolloin muutin opettajaksi Lapinlahden kuntaan. Välillä siis opiskelin Helsingissä, missä viikot asuin enoni luona.\nKerkkoon kansakoulun vieressä oli tämä seurantalo (kutsuimme sitä aina tuolla nimellä ännän kanssa, emme koskaan Toivolaksi). Etupäässä tässä rakennuksessa tapahtuu wh-romaanini Matkalle valmis. Romaanissa palava ulkorakennus on taas kansakoulun piharakennus.\nklo kesäkuuta 21, 2016 2 kommenttia:\nMetsämökki vielä voimissaan\nKiviharjun olen saanut kokonaan maalattua, ja sukulaisia on kylässä.\nVasemmalta Aune-täti, tytär Satu, sisareni Arja ja enoni Urho. Taitaa olla 1980-lukun alkua, tyttären koosta päätellen. Ostimme metsämökin 1979 ja maalasin sen heti alkuunsa. Nyt maali on jo rapistunut, ja mökki on jäänyt pois käytöstä, etenkin rantamökin hankkimisen takia. Metsämökillä käymme enää sienestämässä ja marjassa ja puita hankkimassa rantamökkiä varten.\nKameran suuntaus oli ennen vanhaan hankalaa. Tästäkin kuvasta skannasin vain puolet, oikeassa reunassa oli saman verran saunan seinää. Kuvassa vasemmalta äitini, Aune-tädin veljen tytär Raili, minä ja tätini. 60-luvun alkupuolta eletään. Olen ainoa vielä elossa oleva kuvan henkilöistä, viimeisenä kuoli tätini 102-vuotiaana.\nSavusaunassa oli aina kitua, sen muistan. Kun saimme metsämökin ja savusaunan, opettelin lämmittämään saunan niin, ettei kitua ollut. Viimeksi siinä saunassa kylvin wanhojen herrojen kanssa kait kohta kymmenen vuotta sitten.\nJa Riepuniemi on siis mökkiniemi, johon enoni teki mökin 1950-luvulla ja isäni toisen vähän sen jälkeen. Kunta on Kivijärvi, jossa synnyin 72 vuotta sitten.\nVätin ottama kuva meidän perheestämme. Sailakset ovat Talvi-Kallen moottorilla lähdössä pois viikon vierailulta. Skannasin puolikkaan kuvasta. Savusaunan edustan tasaisella kivellä sisar, äiti, minä ja isä. Jo tuohon aikaan inhosin valokuvissa oloa, tässäkin siis seison teennäisesti... Kuvan täytyy olla 1960-luvun alkua. Miksiköhän naisilla tuntuu olleen tuohon aikaan mökkivaatetuksena pitkät leningit?\n76. Alvtegen Karin: SYYLLISYYS **\n244 s. Wsoy 2006 (Jaana Nikula) Sapo 437 RM\nTakakannessa tunnus ”Perinteinen salapoliisiromaani”. Ei ole. On epäuskottava muka psykologinen tarina. Postitetaan varvas. Miksi kaikki tietävät, että kyseessä on lähettäjän oma varvas? No, oli se, itse oli rautasahalla irrottanut. Nilkutti sen jälkeen. Minulta on varvas sairaalassa poistettu. Hoipuin kainalosauvoilla kuukausikaupalla. Enkä ymmärrä miksi kostettiin ja mitä. Oma.\n77. Aapeli: PUUHEVONEN PAKKASESSA **\n150 s. Wsoy 1962 3.p RM\nEn oikein ole riemastunut pakinoista. Nämä ovat ehkä hieman asiallisempia kuin Ollin tai Arijoutsin pakinat, muutama jopa hymyilytti. Kovin kevyttä höttöähän nämä ovat. Oma.\n78. Tierna Jaakko: KUU ITKEE VERTA *\n240 s. Aura 1947 YV\nIkuisen elämän eliksiiriä käyttävät henkilöt menettävät tulipalossa eliksiirinsä ja pyrkivät tekemään uutta satsia. Murhia ja muuta vikkelää tapahtuu, ennen kuin eliksiirin loppuminen aiheuttaa muutaman henkilön äkillisen vanhenemiskuoleman, ja kuu itkee verta. Miksi tätä teosta jossain luetteloissa pidetään vain marginaalifantasiana? Oma.\nMinä olen ottanut tämän kuvan, koska puutun siitä. Kuva on otettu Riepuniemen rannasta, vasemmalla näkyy pikkusaari, johon yritin yltää uistimenheitolla. Taustalla Iso Talviaissaari. Vasemmalta sisareni, isäni ja äitini.\nAikanaan ongittiin kunnon riukuvavoilla, kohokin oli korkinpala ja painoksi oli siiman ympärille kääritty lyijyä. Matopurkkina oli vanha tyhjä säilyketölkki. Puista venettä soudettiin puuairoilla ja mela oli veistetty laudanpalasta. Eikä ollut yhtään kurjaa.\nMinä takana, äiti ja sisar edempänä. Isä on ottanut kuvan. Veneen pohjalla näyttää olevan läjä kaloja. Järvi on tietenkin Kivijärvi. Kuvausaika 1950-luvun alkupuolta.\nTulimme tänään kaupunkikotiin rantamökiltä. Ensi viikolla palaamme juhannukseksi veden äärelle.\nAjoimme Saarijärvelle Muistojen Bulevardia kuunnellen. Oli kehno bulevardi, melkein puolet englanninkielisiä.\nAloitimme tietenkin Äijäsen leipomon kahviosta.\nKahviossa on vain kaksi pientä pöytää. Ulkotilatkin on, kunhan siellä istua tarkenee.\nKahvion jälkeen menimme läpi kirpputorit. Kierrätyskeskuksesta ostin upean puseron kolmella eurolla, tuli nimittäin kylmä kun kävelimme S-parkista keskukseen. Kirjojakin löytyi, vaikka vastahan pari viikkoa sitten paikalla kävimme.\nTosin vain tuo Honka jää meille. Aaro Hongan kirjoja ostan aina, kun uusia löydän. Toki tämänkin nuoruudesta muistan, samoin kuin jatko-osankin Ja jyminällä jatkui. Muut kirjat menevät hyväntekeväisyyteen. Kahdelta muulta kirpputorilta emme mitään löytäneet. Ruokaostosten jälkeen ajoimme mökille. Matkalla otimme lähteestä kaksi kanisterillista vettä.\nIllalla on tarkoitus laskea kaksi verkkoa. Pessimistisin mielin saaliin suhteen tosin.\nPäivitys seuraavana aamuna: Ei tarvinnut pettyä: Tyhjät muikkuverkot. Tänä iltana kokeilemme isosilmäisiä verkkoja.\nPäivitys sitä seuraavana aamuna: Emmepä laskeneetkaan minkäänsilmäisiä verkkoja.\n72. Christie Agatha: NELJÄ SUURTA **\n223 s. Wsoy 2007 5.p (Anna-Liisa Laine) RM\nErilaisia tarinoita on yhdistetty, luin netistä luettuani kirjan. Vai niin. No, lähinnä huomasin Poirotin kuoleman ja identtisen kaksoisveljen. Eivät ne kumpikaan totta olleet. Koin teoksen kömpelöksi, minkä osaltaan voi selittää se, että juoni on koottu sirpaleista. Oma.\n73. Laine Edvin: ASIAT HALKI **\n230 s. Kirjayhtymä 1973 RM\nElämäkerta, joka loppuu juuri kun minua alkoi kiinnostaa. Laine oli näyttelijä eikä niinkään ohjaaja alkuaikanaan. Wikipedia ei tunne hänen kirjallisia töitään ollenkaan, eikä myöskään ensimmäistä vaimoa. Oma, enon perintönä.\n74 Curwood James Oliver: VIIMEINEN RAJA **\n253 s. Wsoy 1942 3.p (H. Vaaja) RM\nAlan näkee neitoa muutaman minuutin ja rakastuu läpikotaisin loppuiäkseen. Tyttö tappaa itsensä mutta eipäs tapakaan vaan löytyy Alanin erämajalta elävänä. Tytön aviomies, joka ei ole saastuttanut vaimoaan kajoamalla tähän saapuu suuren roistolauman kera vaimoaan hakemaan. Ammutaan niin perhanasti ja Alankin kuolla kupsahtaa. Vaan eipä kuolekaan vaan virkoaa ja tuhma aviomies ammutaan oikeesti. Kas pappihan se saapuu ja pari vihitään. Poroillakin ratsastetaan. Sellaista draamaa. Oma.\n75 Rekimies Erkki: LAATOKAN LENTÄJÄT **\n118 s. Wsoy 1963 NTK 150 RM\nValamon luostarinkin seutuvilla, Sortavalassa ja Laatokan jäällä tässä uljaat lentäjänuorukaiset toimivat. Munkki Miikkulakin vilahtaa. Takakannessa uhotaan tositapahtumista. Jospa niin, mutta ehkä melkoisesti on liioittelua. Jäälautoilta pelastetaan ennen sotia haaksirikkolentäjiä. Etevimmän lentäjä-ässän kerrotaan kuolevan myöhemmin talvisodan taisteluissa Kannaksen yllä. Oma.\nKannonkoskelta olisimme hakeneet Huynhin leivonnaisia, mutta ei koko myyntipistettä torilla näkynyt. Liekö firma mennyt konkurssiin? Onko Huynh palannut Vietnamiin? Näyttäköön aika.\nIstuimme töiden lomassa hetken terassilla suvitakit päällä.\nVanhuus valtaa työtehoa, emmekä ole verkkoja laskeneet. Ehkä vanha on viisaampi: Tyhjän saa pyytelemättäkin. Saunan sentään lämmitimme, kylvimme emmekä katsoneet jalkapalloa.\nklo kesäkuuta 11, 2016 Ei kommentteja:\nParin huonomman päivän jälkeen tuntuu kirkastuvan. Kylmääkin on. Eilen haimme päiväpostin (Savon Sanomat) jalkaisin, tänään veneellä. Postilaatikolle on suuntaansa n. 2 km. Veneellä pääsee 300 metrin päähän.\nMoottorivene pelaa loistavasti, ruohonleikkuukone ei suostu talven jäljiltä käynnistymään. Pitää houkutella, kunhan kerkeää...\nPäivitys illalla: Lähti toki ruohonleikkurikin käyntiin.\nTällaisen kuvan löysin tätini laatikosta: (Näpäyttämällä kuvaa näkyy paremmin)\nRiepuniemen rannassa uimassa vasemmalta lukien äitini, naapurin Seija, sisareni ja minä. Taivaalla ei ole ukkospilvi, vaan kuvan päälle oli kait kaatunut jotain nestettä. Kuvankäsittelyllä sain tahrat melko hyvin pois.\n68. Iles Francis: VAKAIN TUUMIN JA HARKITEN **\n316 s. Wsoy 1989 3.p (Martti Montonen) Sapo 30 YK\nLääkärimies tappaa muutaman ihmisen ja pääsee syytteestä veräjäkoiran lailla. Vaan joutuupa hirteen murhasta jota ei tehnyt. Niin olin tajuavinani kirjan juonen. Oma.\n69 Ollikainen Milla: PIRUNKURU ***\n223 s. Like 2015 YK\nKovin on tuttuja paikkoja, Pirunkurusta lähtien. Usein olen näillä seuduilla vaeltanut. Kaivoskiistoista kirjassa on kyse, kaitpa niilläkin on vahva todellisuustausta. Murhiakin tekevät, yksi jää rankaisematta. Tämä on Ylläs-trilogian viimeinen osa, luen muutkin, kunhan löydän. Kirjastosta.\n70. Kettu Katja: YÖPERHONEN *****\n326 s. Wsoy 2015 JKL/YK\nKetun kieli vei niin mukanaan, että teos vaatisi toisen lukukerran, jotta tajuaisi, mitä tapahtui. Etenkin, puhuttiinko lopussa herra Putinista. Suomalaisista kommunistikoikkareista Venäjälle olen muitakin teoksia lukenut, eikä tämä seurassa häpeä. Ja ihmisinhoa tämä kirja vahvistaa mukavasti. Kirjastosta.\n71. Meri Veijo: KAHDEKSAN NOVELLIA SODASTA JA SOTILASELÄMÄSTÄ ***\nn. 200 s. Otava 1962 AV\nOikeastihan tämä on osa Manillaköysi-kirjaa, mutta koska luin ne erillään, listaan ne myös erilleen. Ei näissäkään novelleissa sotimista viisaan ihmisen tekona pidetä. Oma.\nVielä kerran ukki ja mummi\nKatsohan ihmettä: Tämän kuvan takana on tekstiä. Emil ja Matilda Jokisalo Äänekoskella 30-luvulla. He ovat siis äitini vanhemmat. Kuvaa en saanut paremmaksi niillä ohjelmilla, joita minulla on. Pari päivää sitten laitoin blogiin heistä lähikuvan. Emil taisi kuolla ennen minun syntymääni. Matilta-mummon muistan hyvinkin, hän asui enoni luona kuolemaansa asti.\nTässä vielä netistä hakemani kuva taustan kirkosta. Se paloi vuonna 1968.\nTaas ollaan Kerkkoon kansakoulun takana, alas puutarhaan vievillä rappusilla. Eikä tietenkään ole kuvan takana mitään tietoja, mutta 50-luvun alkupuolta eletään. Takana isäni ja äitini, sisareni ja minä alempana.\nÄiti kuoli syöpään jo vuonna 1963, isä munuaissairauteen 1970. Sisareni on nyt 82, eläkkeellä kirjastonhoitajan tehtävästä, ja minä 72, eläkkeellä opettajantoimesta.\nAlakansakoulussa, toinen luokka\nKerkkoon kansakoulu, olen toisella luokalla, joten kuvanottovuosi on 1951. Seison takarivissä toisena vasemmalla. Oikealla reunalla on opettaja Emmi Stenman. Emmi oli mainio opettaja, joka toimi työssään 67-vuotiaaksi asti, mikä siihen aikaan oli ennenkuulumatonta.\nTätini haudattiin Jyväskylässä. Naispappi suoritti asiallisen ruumiinsiunauksen, ja oli muutenkin kelvollinen ammattinainen. Kannoin arkkua, vävymies kantoi myös.Hautauksen jälkeen oli ruokailu Nnky:n juhlahuoneistossa. Koska vainaja oli niin vanha (102 v), tilaisuus oli ihan miellyttävä. Kukaan ei surrut kesken jäänyttä elämää.\nOlimme kolme yötä sisaren asunnossa, sisar asuu edelleen tädin asunnossa, jossa hän oli tädin omaishoitajana.\nEhdimme myös kiertää kaksi SPR:n kirpputoria. Kirjat:\nHaanpää: Iisakki Vähäpuheinen (Haanpää-hyllyyn)\nCurwood: Viimeinen raja\nLehtonen: Putkinotko (Puuttui hyllystämmme)\nLaine: Asiat halki.\nKaksi viimeistä saimme enon perintönä.\nLisäksi menimme läpi vanhojen valokuvien laatikoita. Löysinpä mm. kuvan ukistani ja mummistani äidin puolelta. Valitettavasti kuvassa ei ole ottovuotta.\nklo kesäkuuta 04, 2016 2 kommenttia:\nTunnisteet: Kirjallisuus 2016, Muistoja, Tapahtunutta 2016